open-index/open-wikipedia-markdown huggingface dataset:
通訊

**溝通**（；），通常解釋為資訊嘅傳遞，但係個定義其實有啲爭議，有啲人會拗究竟係咪應該包括無意或者失敗咗嘅傳遞，仲有溝通係唔係只係傳遞意思，定係同時創造意思。溝通模型係一啲簡化咗嘅概述，去解釋溝通嘅主要部分同佢哋點互相影響。好多模型都話來源會用編碼系統去將資訊變成一個訊息，嗰個訊息會經過渠道送去俾接收者，接收者要將訊息解碼先至可以明白。研究溝通嘅主要學科就叫做傳播學。

一個常見嘅分類方法係睇下資訊係咪喺人同人之間，定係其他物種之間，或者無生命嘅物體（例如電腦）之間交換。對於人類溝通，最主要嘅區分係語言溝通同非語言溝通。語言溝通係用語言形式嘅訊息交換，包埋口語、書面語同手語。非語言溝通就唔使語言系統，例如用身體語言、觸摸同面部表情。另一個分類就係人際溝通，即係兩個人之間嘅溝通，或者內在溝通，即係自己同自己溝通。溝通能力係指識得點樣做好溝通，講嘅內容清晰，理解別人嘅意思都準確。

非人類嘅溝通有動物溝通同植物溝通。呢方面嘅研究人會再具體定義咩叫溝通行為，通常會包括有反應同埋參與者會得益。動物溝通常用嚟搞求偶展示、繁殖、親子關係、導航同自我保護。對於唔郁得嘅植物，化學物質溝通就更加重要。好似楓樹會釋放一啲叫做揮發性有機化合物嘅嘢入空氣，提醒其他植物有食草動物攻擊。大部分溝通都係同一物種之間，因為目的通常係為咗合作，而合作喺唔同物種之間冇咁普遍。跨物種溝通通常係共生關係嘅時候出現。例如，好多花會用對稱形狀同獨特顏色嚟指引昆蟲去邊度搵到蜜糖。人類會喺同寵物或者工作動物互動嘅時候進行跨物種溝通。

人類溝通有好長嘅溝通歷史，點樣交換資訊其實一路都係變緊。呢啲變化通常係由新嘅溝通技術推動出嚟。例如書寫系統嘅發明、大規模印刷技術嘅出現、收音機同電視嘅使用、仲有互聯網嘅發明。技術嘅進步仲帶嚟咗一啲新形式嘅溝通，好似電腦之間嘅數據傳送。

## 定義
**呢個字源自拉丁文動詞，意思係或者。 溝通通常被理解為資訊嘅傳遞： 一個訊息會通過聲音、書寫符號、身體動作、或者電力等媒介，由發送者傳遞畀接收者。 發送者同接收者通常係唔同嘅個體，但係有時都可以係同一個人同自己溝通。喺有啲情況，發送者同接收者唔係個人，而係一啲群體，例如機構、社會階層或者國家。 另一種意思下，"溝通"呢個字可以指傳遞緊嘅訊息，或者係指研究溝通現象嘅傳播學領域。

溝通嘅精確定義其實有爭議，好多學者認為冇一個單一嘅定義可以準確咁概括呢個詞。呢啲困難來自於呢個詞喺唔同情況應用嘅時候，經常有少少唔同嘅意思。 呢個定義嘅問題影響研究過程嘅好多層面，包埋觀察邊啲實證現象、點樣分類、點樣去制定假設同理論，以及點樣基於呢啲步驟去建立系統化理論。

有啲定義比較廣泛，會包括無意識同非人類嘅行為。 喺廣泛嘅定義之下，好多動物會同自己物種內嘅其他成員溝通，而花會通過顏色同形狀向蜜蜂展示花蜜嘅位置嚟溝通。 有啲定義就會限制溝通只發生喺人類之間嘅有意識互動。 一啲方法專注喺符號同標誌嘅使用，而有啲會強調理解、互動、權力或者思想傳遞嘅角色。唔同嘅定義可能會將溝通者嘅意圖視為核心成分。喺呢個觀點之下，如果溝通係無意識發生嘅，咁即使有資訊傳遞，都唔算係溝通。 哲學家Paul Grice嘅觀點就係溝通係一種行為，其目的係讓接收者明白發送者嘅意圖。 有一個問題就係，係咪只有成功傳遞資訊先算係溝通？ 例如，訊息喺傳遞過程中可能會被干擾，導致實際接收到嘅訊息同原來嘅唔一樣。 一個相關嘅問題係，故意欺騙係咪都算係溝通。

文學評論家I.A. Richards有一個廣泛嘅定義，佢認為溝通發生喺一個心靈對環境作出反應，將佢嘅經驗傳遞畀另一個心靈嘅時候。 另一個解釋來自溝通理論家Claude Shannon同Warren Weaver，佢哋認為溝通係一個由來源、訊息、編碼器、渠道、解碼器同接收者幾個部分嘅互動組成嘅資訊傳遞過程。 傳遞觀點俾交易觀點同構成觀點所反對，佢哋認為溝通唔單止係資訊傳遞，仲係創造意思嘅過程。交易同構成觀點認為溝通會塑造參與者嘅經驗，通過概念化世界，去理解佢哋嘅環境同自我。 研究動物同植物溝通嘅學者較少關注意思嘅創造，佢哋通常會定義溝通行為具有其他特徵，例如喺生存同繁殖方面有幫助，或者會引發可觀察到嘅反應。

## 傳播模式

傳播模式係一啲用嚟表達傳播過程嘅概念表示法。 呢啲模式嘅目標係提供一個簡單嘅概覽，讓研究者可以更容易咁去建立假設、應用同傳播相關嘅概念喺現實案例，亦可以測試預測。 由於佢哋嘅簡化表現，有時可能缺乏某啲傳播過程入面所有關鍵元素嘅複雜性。呢啲模式通常會以圖表嘅形式去展示，標示出基本組成部分同佢哋嘅互動。

傳播模式經常會根據佢嘅應用目的同埋對傳播過程嘅概念化方式去分類。有啲模式係針對所有形式嘅傳播，而有啲就係針對某啲特定形式，好似大眾傳播模式。

其中一個有影響力嘅分類方式係區分線性傳輸模式、互動模式同交易模式。 線性傳輸模式集中喺點樣由發訊者將訊息傳遞畀接收者。佢係“線性”因為訊息淨係單向傳遞。 互動模式反對呢個觀點，因為佢加入咗回饋循環。回饋係必須嘅，尤其喺啲好似對話咁樣嘅場合，聽者可以通過回應發言者嘅意見或者請求澄清嚟作出反應。互動模式將過程表示為雙向溝通，喺呢種模式中，傳播者會輪流發送同接收訊息。 交易模式進一步完善呢幅圖，佢描繪出同時傳送同回應嘅過程。呢個修正係用嚟解釋點解喺面對面嘅對話入面，聽者可以喺另一個人講嘢嘅時候用非語言嘅回饋，好似身體姿勢同面部表情。交易模式認為意思係喺傳播過程中產生嘅，而唔係獨立存在嘅。

喺二十世紀中期發展出嚟嘅所有早期傳播模式都係線性傳輸模式。好似拉斯韋爾模型，佢基於五個基本問題：「邊個？」「講乜嘢？」「用咩渠道？」「對邊個講？」「有咩效果？」 呢啲問題嘅目標係識別傳播過程入面嘅基本組成部分：發訊者、訊息、渠道、接收者同效果。 拉斯韋爾模型最初淨係作為大眾傳播模型嚟設計，但後來亦應用喺其他領域。一啲傳播理論家，例如Richard Braddock，擴展咗呢個模型，加入咗額外嘅問題，例如「喺乜嘢情況之下？」同「為咩目的？」。

## 睇埋
*自然語言
*語用
*翻譯
*電訊
*資訊
*訊號
*訊號理論

## 疏仕
袁紹

**袁紹**（；），字，豫州汝南汝陽（今河南商水），東漢末年政治人、割據軍閥。佢曾經俾其他諸侯推舉做討董聯盟嘅盟主。討董聯盟解散之後，袁紹同北方嘅諸侯公孫瓚爭奪河北，最後佢喺易京之戰將公孫瓚做低。嗰時嘅袁紹控制住河北嘅幽州、并州、冀州同埋青州四個州，係東漢末年最強大嘅諸侯。之後袁紹派兵南下，諗住打低中原嘅諸侯曹操，但佢喺官渡之戰輸畀曹操，又喺第二年嘅倉亭之戰再輸多一次，實力大減，冇耐佢就病死咗。佢死咗之後，佢兩個仔袁譚同埋袁尚為咗爭老豆嘅位而內訌，結果佢哋兩個俾曹操做低，而河北四州亦都俾曹操攞到手。
傳理學

**傳理學**，又叫**傳播學**，廣義上係指研究人類溝通行為嘅學問。現代嘅傳理學入面，其中一項主要嘅學問就係新聞學。
城市藝坊

**城市藝坊**係香港新界沙田區一個以藝術做主題嘅廣場，旁邊係沙田大會堂、帝都酒店同新城市廣場。藝坊入面擺咗好多座結合公共藝術同奧運元素嘅雕塑。

## 出面網頁
* 城市藝坊City Art Square
* 城市藝坊 － 香港旅遊發展局
* 城市藝坊 - Life in HK
* 城市藝坊 - U Travel 香港旅遊
* 沙田城市藝坊正式啟用 (Creative Nation)
* 城市藝坊‎ - Google 地圖
尖沙嘴碼頭

**尖沙咀碼頭**，又叫**尖沙咀天星碼頭**，係香港天星小輪響九龍尖沙嘴海邊嘅渡輪碼頭，附近係海運大廈同尖沙嘴鐘樓，由天星小輪提供兩條航線去香港島北岸嘅中環碼頭同灣仔碼頭。

## 附近景點

### 建築物
*尖沙咀鐘樓
*海運大廈
*星光行
*香港文化中心

### 街道
*梳士巴利道
*彌敦道
*廣東道
*香港星光大道
*尖東海旁

### 特色公園
*九龍公園
*尖沙咀海濱花園
*訊號山公園

### 博物館
*香港太空館
*香港藝術館

### 出名酒店
*半島酒店
*香港洲際酒店
*香港喜來登酒店
*馬哥孛羅酒店
*香港凱悅酒店
經濟用語

以下呢篇**經濟用語**，係講日常用語當中嘅經濟學概念。有關嚴格經濟學上嘅術語，可以睇睇經濟學詞彙表。

## 香港廣東話財經嘅常用語

*沽空，係沽出股票，之後先再買入股票
*睇好，係投資者睇升某一投資產品
*睇淡，係投資者睇跌某一投資產品
*平倉，係完結之前嘅睇好或睇淡投資
*裂口，係指數或股價突然大升或大跌
*打莊，係指人為操控股價上升或下跌
*尾水，係股價大升後到最尾階段，將會回落
*搭棚，係指喺交易系統見到人為嘅假買賣排隊
*大孖沙，係Big Master，指一啲富豪級嘅投資者
*藍燈籠，指啲當股價升嘅時候，提示到整體股市就快跌嘅藍籌股
*財技，唔正路，高技術嘅財務手段
*財演，財經演員，成日經傳媒放流料呃人
*孖展，英文Margin音譯
*窩輪，認股證 Warrants 英文之音譯
*打靶，其一意思係牛熊證到左回收價，會即時畀發行商強制收回，為之打靶
*

## 香港廣東話錢嘅大細叫法

港幣出現時，有四個單位——文（mil／m）、分（cent／c）、角（冇專用英文單位或符號）及元（dollar／$），喺貨幣上嘅對應用字分別係「文」、「仙」、「毫」及「圓」。家陣「文」同「仙」嘅實體貨幣已經唔流通，「文」甚至連喺契約同電子交易都冇再用到。

而家，元通常講成「」。若果數目係單字「幾」、「一」、「二」、「三」、「四」、「五」、「六」、「七」、「八」、「九」、「十」或「廿」，會用「緡」或「 」跟尾；兩字數目（包括「」、「」……）嘅只會跟「緡」；一千或以上，有時跟「緡」，有時冇，視乎講嗰位覺得算多定少；銀碼極大時（大概由10萬起），唔跟字。放喺「文」、「仙」及「毫」之前嘅數目只有「幾」、「一」、「二」、「三」、「四」、「五」、「六」、「七」、「八」或「九」；逢十進位。

有理論話「」同「蚊」嘅本字都係「」，隨時代形音義漸改；而「雞」代表「」。

以下有堆今時今日，唔係個個都聽得明哂嘅俗語講法：

## 攷
JRuby

**JRuby**係Ruby程式語言一個直譯器（interpreter），係用Java來做嘅。JRuby可以令Java同Ruby兩者之間可以互通。

JRuby主要由Charles Nutter、Thomas Enebo、Ola Bini同Nick Sieger一齊搞. 2006年9月，昇陽公司請咗Enebo同Nutter全時間做JRuby。2007年6月，ThoughtWorks亦都請咗Ola Bini搞Ruby同JRuby。

JRuby除咗可以直譯Ruby程式，亦可以將Ruby程式編譯做Java bytecode。

JRuby行Ruby程式有三種模式，一係interpreted mode、AOT mode同JIT mode。

## 註

## 出面網頁
*
乾冰

**乾冰**（dry ice）係固態二氧化碳，即係二氧化碳嘅冰。佢好多時都用來做冷卻劑，好多地方都用到。

大氣之下，乾冰曉昇華，直接變做氣態。昇華點響-78.5&nbsp;°C。昇華要嘅能量係(ΔHsub)喺-78.5&nbsp;°C之下要571&nbsp;kJ/kg。乾冰密度1.2到1.6 kg/dm³之間。乾冰冷凍效能好好，因為佢重凍過冰，但唔會留濕氣。

## 註
中環及灣仔繞道

**中環及灣仔繞道**（；）通稱**中環灣仔繞道**，係香港一條主要幹道，約4.5公里長，駁上環林士街天橋去東區走廊炮台山出口，三線雙程分隔行車，2019年1月20號通車，而繞道中環出口駁上林士街天橋嘅西行路段就響同年2月24號通車。繞道主要路段係長3.7公里嘅**中環及灣仔繞道隧道**（）。中環及灣仔繞道通車後，取代咗干諾道中、夏慤道、告士打道同維園道，做4號幹線一部份。

中環及灣仔繞道兜過好繁忙嘅中環地區，起響中環同灣仔填海區上面，並會有交匯處接住中環、灣仔同銅鑼灣。原先設計係包括一條2.3公里長嘅六線行車隧道穿過中環新填海區、添馬艦同香港會議展覽中心，再用馬路同天橋，駁去東區走廊，最後成條路都改用隧道。

## 出面網頁

* 中環灣仔繞道和東區走廊連接路工程網址
* 路政署 - 中環灣仔繞道和東區走廊連接路
* 灣仔發展計劃第二期 - 項目簡介
* 進行中環灣仔繞道在交通運輸方面的理據
* 「中環灣仔繞道和東區走廊連接路（中環灣仔繞道）」工程項目 工程進度簡報(2014 年2 月13 日)
* Hong Kong Engineering Archive
香港基督教青年會尖沙咀中心

**香港基督教青年會尖沙咀中心**（**The Salisbury**），就咁叫**尖沙咀青年會**，係香港基督教青年會嚮尖沙咀嘅一個社區中心兼酒店，嚮九龍尖沙咀梳士巴利道41號。而家嘅建築物經過幾次重建，最先1925年起好。而家酒店大堂重留返以前幾件奠基石嚟見證歷史。

## 設施
尖沙咀青年會有幾個室內游水池、健身室、桑拿浴、趴石牆、壁球室、會議室、書店、咖啡店、自助餐同埋西餐館等。設施淨係畀會員用，重有體育同興趣班。會籍分為個人同家庭兩種。

香港基督教青年會館有300幾間酒店房租，維多利亞港海景，同隔離嘅半島酒店有得比。

## 附近
* 尖沙咀鐘樓
* 尖沙咀天星碼頭
* 尖沙咀天星碼頭公共運輸交匯處
* 香港文化中心
* 香港太空館 
* 香港藝術館 
* 香港星光大道 
* 新世界中心
* 星光行

## 出面網頁

* 香港基督教青年會館 - 簡介
星光行

**星光行**（**Star House**）係香港九龍尖沙咀一幢商場兼寫字樓大廈，樓高十九層，星光大廈大部分單位向南，有維多利亞港海景。

星光行由九龍置地公司起，投資人包括霍英東、何鴻燊、何添、關啟明、鍾明輝等。大廈嚮1964年落成，九龍倉曾經市場定位係外國遊客購物商場。收尾改建，嚮1967年改名做**九龍商業大廈**，之後再改名星光行，用到今日。

嚮1975年，香港政府市政局租咗星光行，做博物館，似而家嘅香港歷史博物館，直到1983年搬走。嗰時重有外資私營嘅蠟像館。

星光行而家就有中藝賣中國傳統工藝品、電腦商場、無綫新聞尖沙咀新聞中心、學海書樓、學聯旅遊咁。

## 附近交通
* 尖沙咀天星碼頭
* 巴士總站
* 前尖沙咀火車站

## 附近建築
* 尖沙咀鐘樓
* 海運大廈
* 香港文化中心
* 北京道一號
* 廣東道大包米建築地盤

## 附近道路
* 梳士巴利道
* 廣東道


Image:Star House Shopping Arcade Interior.jpg|星光行商場內部
Image:The Commerical Press Star House Store.jpg|商務印書館星光行分店（喺2007年5月13號執笠）


## 參考
*《霍英東全傳》第二十七章？英美封殺 賤價賣星光行(2)
香港文化中心

**香港文化中心**（，縮寫：**HKCC**），簡稱**文化中心**，係香港主要嘅表演場地，嚮九龍尖沙咀梳士巴利道，附近有香港太空館同香港藝術館，由香港康樂及文化事務署管理。

## 設施
### 音樂廳
音樂廳設計係橢圓形，一共有 2019 個位。

### 大劇院
大劇院有 1734 個位，兼有各種舞台設施，演過國際級大嘅音樂劇好似《歌劇魅影》同《孤星淚》。

### 劇場
劇場有 500 個位畀觀眾，主要用嚟做話劇同表演跳舞。

## 其他設施
* 餐廳
* 書鋪
* 售票處
* 洗手間

## 附近
* 香港星光大道
* 半島酒店
* 尖沙咀文化中心露天廣場
* 公眾碼頭6號同維多利亞港

## 出面網頁

* 香港文化中心官方網頁
* 由衛星觀看的圖像
* 中國新聞網 - 香港尖沙嘴文化中心露天廣場，變身為香港奧林匹克廣場，附設迷你「水立方」
星光大道 (香港)

**星光大道**（；****）係嚮香港九龍尖沙咀東嘅海濱長廊，前身嚮1982年起好做**尖沙咀海濱長廊**，收尾嚮2003年，新世界發展有限公司出錢4千萬港元，贊助改裝成為星光大道，2004年4月27號開幕，交畀香港政府管理，作為公共空間，畀市民休憩兼遊客免費觀光。2015年10月8號開始，星光大道封閉三年進行擴建，2019年1月31號重開。

## 電影工作者手印
星光大道地面有好多香港電影明星雕像、手印同埋名牌

首批獲嘉許嘅電影工作者包括：
#黎民偉
#林楚楚
#胡蝶
#邵逸夫
#黃曼梨
#朱石麟
#曹達華
#盧敦
#岳楓
#關德興
#張活游
#吳楚帆
#新馬師曾
#白燕
#周璇
#張瑛
#李鐵
#胡鵬
#任劍輝
#石堅
#李麗華
#白光
#吳回
#白雪仙
#紅線女
#秦劍
#于素秋
#梁醒波
#鄧寄塵
#鄧碧雲
#芳艷芬
#夏夢
#林黛
#胡楓
#尤敏
#謝賢
#李翰祥
#陸運濤
#喬宏
#林鳳
#張徹
#楚原
#胡金銓
#凌波
#陳寶珠
#蕭芳芳
#馮寶寶
#王羽
#狄龍
#姜大衛
#何冠昌
#鄒文懷
#李小龍
#吳思遠
#許冠文
#許冠傑
#林青霞
#洪金寶
#成龍
#吳宇森
#袁和平
#許鞍華
#徐克
#周潤發
#張國榮
#劉德華
#李連杰
#張曼玉
#梅艷芳
#梁朝偉
#楊紫瓊
#王家衛
#周星馳

2005年11月宣佈新增嘅電影工作者名單：
# 紫羅蓮
# 王天林
# 林家聲
# 鮑方
# 劉家良
# 石慧
# 傅奇
# 葛蘭
# 嘉玲
# 關山

2006年11月宣佈新增嘅電影工作者名單：
# 倪匡
# 羅維
# 唐佳
# 黃霑
# 麥嘉
# 曾志偉
# 張叔平
# 梁家輝
# 黃秋生
# 張栢芝

2007年6月宣佈新增嘅電影工作者名單：
# 張學友
# 張艾嘉
# 鞏俐
# 劉青雲
# 曾江
# 郭富城
# 黎明
# 黎北海

2012年8月宣佈新增嘅電影工作者名單：
# 謝霆鋒
# 劉嘉玲
# 任達華
# 惠英紅
# 古天樂
# 葉德嫻

2019年1月宣佈新增嘅電影工作者名單：
# 葉童
# 鄭裕玲
# 袁詠儀
# 吳君如
# 羅蘭
# 鮑起靜
# 楊千嬅
# 毛舜筠

## 睇埋
*香港電影
*荷里活星光大道
*李小龍像

## 出面網頁

*星光大道官方網頁
*星光大道
*尖沙咀嘅星光大道地圖
*香港星光大道相片
三鹿集團

**三鹿集團**係中國大陸一間執咗嘅奶類商品嘅生產商，係一隻國內孲𤘅子奶粉品牌，知名度僅次於蒙牛、伊利、匯源等。嚮2002年，職員大約有6千人，年生產奶粉5萬6千噸。

三鹿奶粉係：
* 國家質檢總局確定免檢產品同埋中國名牌
* 國家衛生部確定「衛生安全食品」
* 國家工商總局認定係「中國馳名商標」

註：三鹿產品嚮全國31個省都有貨賣。

## 腎石 B 案

2008年9月頭，大陸報紙有講，食三鹿集團奶粉嘅BB，有幾千個生咗腎結石，而原因係三鹿奶粉含三聚氰胺。呢單嘢遍及十幾個省、區、市。重有報導話單嘢喺半年前已經爆咗出嚟，而有關奶粉亦開始全國收返。

三鹿集團因為呢單嘢而喺2008年12月24號俾法庭頒令破產。

## 攷

類:中國民營企業
類:石家莊
太傅

**太傅**係華夏高官，負責善導君王，係最高級嘅官，得一位。主要指導君王要惠及庶民，禮待大臣，折獄公正，治百官有道，喪禮要哀傷，祭曉導敬，齋期要曉戒，做事有信。呢個工作，就好似周公咁。

太傅同太師、太保合稱三師。太傅呢個位，唔係成日有，通常係君王初即位，先有呢個位。太傅通常做到死就唔會補。太傅到咗後期，就變成虛銜，九品中正法之下，係正一品官。

## 註
太尉

**太尉**係華夏高官，負責所有兵家之事，得一位。有大事會同司徒、司空一齊傾。

漢元狩六年改做大司馬，建武廿七年，改返叫太尉。

## 註
袁術

**袁術**（；），字，汝南汝陽（而家嘅河南商水）人。佢係東漢末年嘅軍閥豪強，亦都係號稱「四世三公」嘅大族汝南袁氏嘅族人，河北軍閥袁紹嘅細佬。袁術最初喺南陽割據，後尾搬咗去淮南。佢之後僭號稱帝，建立仲氏政權，但係得唔到任何支持，反而俾其他勢力圍剿，最後因為抑鬱而嘔血死咗。

## 生平
### 早年
袁術年輕嗰時曾經被舉為孝廉，做過郎中、河南尹、折衝校尉同埋虎賁中郎將。大將軍何進俾宦官殺咗之後，袁術帶領虎賁軍圍攻南宮，並且燒咗嘉德殿嘅青鎖門，諗住逼宦官段珪出宮。董卓入咗洛陽之後，諗住將少帝廢咗。佢表袁術做後將軍，點知袁術反而驚到走咗去南陽度避禍。嗰時長沙太守孫堅咁啱好殺咗原本嘅南陽太守張咨，並且帶兵投靠袁術，袁術就咁成為咗南陽嘅新主人，荊州牧劉表見到之後舉薦袁術做南陽太守。南陽原本有百萬戶人，但係袁術唔制訂法律，仲靠打劫嚟攞物資，佢嘅行為令好多百姓唔鍾意佢。

### 逐鹿中原
袁紹諗住立宗室幽州牧劉虞做皇帝，嚟同董卓抗爭，但喺袁術唔願意見到成年嘅漢朝皇帝，於是用正義嘅說詞拒絕咗袁紹嘅提議，兩兄弟就咁樣翻咗面。袁術派孫堅進攻董卓嗰時，袁紹搵咗會稽嘅周昕做豫州刺史，諗住搶孫堅嘅地盤，點知周昕畀袁術做低咗。由於豪傑大多都選擇依附袁紹，袁術於是鬧其他人寧願跟「家奴」（指庶出嘅同父亞哥袁紹）都唔跟自己，利寫信畀幽州嘅公孫瓚話袁紹唔喺袁氏子孫，袁紹知道之後十分之嬲。呢個時候，漢獻帝派劉虞個仔劉和去搵劉虞，叫佢派兵嚟救自己。但係劉和喺經過南陽嗰時俾袁術扣留，袁術趁機向劉虞勒索咗幾千騎兵，公孫瓚見勸唔到劉虞，為咗避免畀袁術怨恨，於是派咗自己嘅堂細佬公孫越去幫袁術，並且勸袁術搶走嗰啲兵馬。冇耐公孫越喺袁紹引發嘅豫州爭奪戰入面戰死，公孫瓚因此同袁紹結仇，並且出兵攻打袁紹。袁術同北方嘅公孫瓚、平原相劉備同埋徐州刺史陶謙結盟，袁紹為咗對抗袁術亦都拉攏咗荊州嘅劉表結盟。之後袁術派孫堅去攻打劉表，但係孫堅戰死咗。袁術又聯合朝廷任命嘅兗州刺史金尚攻打曹操嘅兗州，但喺匡亭俾袁紹同埋曹操做低咗。

### 退守淮南
袁術輸咗之後撤退到雍丘，之後又帶領部下前往九江郡，並且殺咗朝廷任命嘅揚州刺史陳溫。袁術向南方嘅壽春行軍，但喺佢任命嘅揚州刺史陳瑀唔肯接納佢哋，袁術於是退守陰陵，陳瑀因此冇即刻攻打袁術，袁術於是喺淮北聚集軍隊，準備攻打壽春。陳瑀好驚，派細佬陳琮向袁術求和，點知陳琮反而畀袁術扣留，陳瑀嚇到走咗去下邳。期間袁術從袁紹嗰度搶嚟嘅沛國畀陶謙搶走咗，而袁術又兼稱徐州伯，似乎已經同陶謙決裂。李傕攻入長安之後，諗住親近袁術，於是派馬日磾封佢做左將軍、假節，進封陽翟侯，點知袁術居然搶咗馬日磾嘅符節，仲逼馬日磾幫自己做嘢。195年，袁術嘅部曲追擊曹操，曹操匿入秦伯南嘅屋企。袁術嘅士兵問秦伯南曹操喺邊度，秦伯南話自己就係曹操，因此俾追兵殺害。建安元年（196年），袁術從徐州廣陵郡出兵攻打徐州牧劉備，一開始劉備喺盱眙同埋淮陰抵抗袁術。後尾劉備嘅手下曹豹反叛，搵咗投靠劉備冇幾耐嘅呂布攻佔下邳，袁術順勢將劉備做低。袁術之後舉薦吳景做廣陵太守，並且挑動呂布嘅手下郝萌發動叛變，但叛變最後俾呂布鎮壓。呂布畀兵敗嘅劉備駐守小沛，防止袁術北上嚟打自己。後尾袁術又派紀靈攻打劉備，最後喺呂布嘅調停下，紀靈選擇撤退。

### 潛號稱帝
袁術利用五德終始說作為依據，又認為神秘讖緯預言「代漢者當塗高」對應咗自己嘅表字「公路」，加上佢之前從孫堅度勒索返嚟嘅傳國玉璽，都成為咗佢稱帝嘅理由。197年，袁術喺壽春僭號稱帝，建號仲家。佢喺自己首都九江設置淮南尹，任命自己嘅文武官員，並且喺南北郊起咗自己家族嘅祠堂。但係袁術稱帝並冇得到其他諸侯嘅支持，反而令到其他諸侯感到反感，好快袁術就成為咗眾矢之的，畀孫策、呂布、曹操、劉備等勢力叛盟同埋攻擊。孫策寫信鬧袁術，並且宣布脫離袁術獨立，趕走咗袁術任命嘅丹楊太守袁胤。孫策嘅舅父廣陵太守吳景同埋堂兄九江太守孫賁亦都脫離袁術加入孫策，袁術就咁失去咗廣陵同埋江東嘅大片土地。呂布拒絕幫助袁術而殺咗袁術派嚟嘅使者韓胤，並且做低咗諗住報復嘅袁術軍。之後袁術又派人刺殺咗漢室陳王劉寵同埋陳國相駱俊，併吞咗陳國，結果俾曹操大軍做低，袁術只好走返去淮南。

### 自取滅亡
建安二年（197年）秋天，江淮發生飢荒，周圍都可以見到人食人嘅情況。但袁術冇改變自己奢侈嘅生活作風，佢嘅後宮着住華麗嘅衫褲、佢食住珍貴嘅肉食，完全唔理喺度挨餓受凍嘅士兵。建安三年（198年）冬天，呂布俾曹操攻打，佢派許汜同埋王楷搵袁術求救，但袁術由於之前畀呂布叛盟而唔肯幫手，後尾喺許汜同埋王楷嘅勸說下先至肯出兵幫，呂布亦都諗住將個女送到袁術嗰度，但係由於畀曹操阻攔而冇做到。建安四年（199年），袁術因為食晒所有糧食而諗住投靠喺灊山屯兵嘅部下雷薄同埋陳蘭，畀佢哋拒絕咗。之後表術又諗住將帝號送畀擁有北方四州嘅袁紹，並且去投靠袁紹嘅大仔、時任青州刺史袁譚，但袁術俾曹操派嚟嘅劉備趕走咗，只好返去壽春。到咗江亭之後，袁術只淨低三十斛嘅麥屑。嗰時天氣好熱，佢想飲蜜水，但搵唔到蜂蜜。袁術坐喺床上歎息咗好耐，大聲叫到：「我袁術點解會落得咁樣嘅下場！」冇耐佢就因為抑鬱而嘔血死咗。

## 屋企
袁術係東漢號稱「四世三公」嘅大族汝南袁氏嘅族人，司空袁逢嘅嫡仔。由於佢同父異母嘅庶兄袁紹係伯父袁成嘅嗣仔，因此大部分史書都將袁術當成袁紹嘅堂細佬，但其實兩人喺血緣上係同父異母嘅親兄弟。

## 參攷
### 引用
學費

**學費**，係學習知識同經驗要付出嘅代價之一，通常係指金錢。不過，交學費係泛指包括時間同青春，嚮生意失利之後，投資者成日都係咁自我安慰，見一事長一智，當係「交咗學費」。

學校學費係用嚟支持教育機構嘅經營成本。學費分為月費同預繳消費兩種，私校嘅校方好鼓勵學生交預繳學費，因為有利現金流，同埋防止學生唔交學費，尾期學費變咗壞賬。

分類:學校
呂蒙

**呂蒙**（；），字，因為做過虎威將軍又叫「**呂虎威**」，汝南人，東漢末年孫權麾下名將。

## 一生
呂蒙出身貧苦，冇受過教育就偷去當兵打仗，後生嗰時就跟住孫策征討山越族嘅姐夫鄧當圍剿山越，喺跟佢嗰段日子就俾鄧當嘅部下睇小，呂蒙就好嬲咁殺咗佢，之後走返去鄉下，冇幾耐佢就自首。孫策見佢非泛泛之輩，所以就恕佢嘅罪，重收佢做手下，擔任侍衛。

幾年後鄧當死咗，孫策嘅重臣張昭就推薦呂蒙頂鄧當個位，任別部司馬。

之後俾孫策細佬孫權提拔，同蔣欽俾孫權勸學，熟讀群書，知識叻過好多文人儒者，有「士別三日，刮目相看」嗰故事，識處理人事，有國士之風，智勇雙全，魯肅死咗之後同孫皎分任左右都督。佢幫孫權打咗唔少地方，抗過曹操攻擊，用心理戰術拐走咗關羽攞荊州，令孫權國力大增，冇耐病逝，後世被睇成名將，同周瑜、魯肅同陸遜合稱四大都督。

## 功績
#用計打敗關羽、再搶返荊州（219）
#斬咗陳就（208）
#討伐廬陵一帶賊兵（208）
#同周瑜、程普喺烏林西破曹操（208）
#長沙、桂陽二郡一舉而下（215）
#圍剿山越（193）

## 關於佢嘅成語
*吳下阿蒙
*士別三日
*刮目相看
*君憂臣死

## 小說
### 《三國演義》
一開始同陸遜、徐盛等被孫權招賢成為手下，冇講佢做過孫策小兵同勸學嘅故仔。佢攞返荊州之後俾關羽追魂索命，七孔流血致死嘅傳說。
煲蠟

**煲蠟**就係將蠟燭用金屬器皿裝著，然後加熱，使蠟成為液體，跟住加水，製造火球，好似縱火咁。

## 原理
普遍嘅蠟燭熔成液態之後，都重會以高溫繼續燃燒，而溫度一般都會高過100度（水滾溫度）。嚮呢個時候加水，水會被高溫瞬間蒸發，轉變成體積較大嘅氣態，從而令到成盒蠟都膨脹。膨脹後因為面積加大，就會燒得更旺。

## 幾時
嚮中秋節，細路哥最有機會玩燈籠、蠟燭、月餅鐵罐，所以煲蠟傷人成日都嚮呢個節日發生。

## 方法
材料：鐵盒（越大效果越理想，但都越危險）一個、蠟燭四十枝或以上（按鐵盒大細而定）、打火機一個、水約300毫升

額外：手套、長袖衫

首先喺鐵盒道放二十枝點着咗嘅蠟燭，之後等到啲蠟燭熔晒。

之後再放埋剩低嗰啲落去。

燒到啲蠟溶晒之後，就可以倒水落去。

注：倒水落去嘅時候會產生向上升嘅火球，所以千祈唔好放個頭嚮個鐵盒上高。

同埋建議倒水前先着手套同長袖衫，以防俾四濺嘅蠟所傷。

## 出面網頁
* 香港特區政府網站：中秋勿煲蠟 慎防意外生
* 中秋期間康文署場地延長開放並嚴禁煲蠟
* 房屋署提醒居民切勿煲蠟
搜狗

**搜狗**（Sogou.com）係隻中文搜索引擎，用簡化字，內容包括：新聞、網頁、音樂、相、視頻、說吧、問答、地圖、博客咁。 

## 出面網頁
*
元朗明渠

**元朗明渠**係明渠，喺香港元朗市中心，貫穿元朗郊區（大棠、元朗南）、元朗市（元朗大馬路、朗屏同工業邨）、同埋大生圍，由南向北，下游接山貝河，再流入后海灣。元朗明渠設計又闊又深，多年嚟為元朗市同郊區排走雨水。

## 污染
明渠嘅水一向污糟，加上近年渠務改善工程疏導雨水，明渠大部份時間流量甚低，夾雜污泥同其他污染物，水質混濁。同埋早年有啲鋪頭食肆將污水渠駁入明渠，搞到條渠成日有垃圾同上游家禽嘅排泄物漂浮。發出陣陣臭味。

雖然近年政府努力整理渠道、收返禽畜飼養牌照，同埋加強撿控違例人士，但環境仍有待改善。大部份渠面喺長時期乾涸下，渠面不時有死魚、樹枝等垃圾，又因表面經常鋪滿泥塵，呢啲泥塵畀強風吹起，引致唔少環境問題。

## 復原自然河
現時元朗明渠兩邊，種咗些少樹，亦有些少長櫈畀人休息。但由於明渠景觀欠佳，欠缺涼亭等設施，淨係得好少老人家會用長櫈。明渠附近環境屬市中心（大馬路附近一帶）同工業區（橫洲附近一帶），環境一係過嘈，一係過僻，現時情況根本及休閒活動之用。明渠兩邊，長期畀人放置、棄置雜物，有礙觀瞻。

元朗市發展，集中喺元朗大馬路一帶，以致元朗明渠附近，人流相當擠迫，經常出現人車爭路嘅情況。長年日曬，加上人車密集，造成元朗區出現「熱島效應」，元朗市往往高市區氣溫兩三度。

此外，元朗區人口達四十幾萬，但無乜休閒用地。偶爾見到有青少年攀越圍欄，入明渠地基遊玩嬉戲，好鬼危險。

元朗明渠同附近環境確實有欠衛生、綠化及配套不足，社區長期欠缺休閒用地。呢啲問題急需政府部門解決。

## 攷
*Topic:元朗明渠（維基學院）
*明報新聞網海外版：元朗明渠擬復原自然河 拆除混凝土 減熱島效應
*美化元朗明渠降區內高溫 新浪網
*元朗明渠變清溪川觸礁
清史稿

《**清史稿**》，係一套初步寫好嘅大清國史，由中華民國國史館計劃編修，1914年開始寫，涉及百名學者。

因為中國內戰，所以到1928年無錢再搞。主編趙爾巽唔忍心心血無嗮，自己私底下用《清史稿》個名出版，表示未定稿。因為史官多數係大清時官員，偏向貶低中華民國同辛亥革命，所以出書後無耐就變成禁書。因為清史稿係家下最後一部，用傳統體例寫嘅國史，所以有重要價值，唔少學者將佢當做正史，叫廿五史或者廿六史。清史稿因為部分史官知識唔夠，有唔少地方有錯漏。
月餅會

**月餅會**，簡稱**餅會**，係香港預售月餅一種方法，人客用供款方式買月餅。呢個方法，方便人客唔使一次過畀大筆錢買月餅之餘，餅舖亦可以預先知道需求，要造幾多月餅，有筆錢買料周轉。

因為月餅係用來送禮，要畀好多親朋戚友，分分種要十幾二十盒，所以唔係家家可以一次搞掂。餅家就有月餅會呢樣嘢方便人客，兼且可以做平啲。供月餅係以一份份計，亦可以供半份。一份係十盒餅，半份係五盒餅。

1970年代，月餅會試過供不應求，人人爭住做月餅會。

## 睇埋
*餅咭
*餅券
*期貨
*預付

## 出面網頁
*
*
*
雷曼兄弟

**雷曼兄弟**（），係一間跨國公司投資銀行，總部嚮美國紐約、分公司喺東京、倫敦都有。2008年8月嚮全世界有2萬幾員工。佢哋嘅生意包括證券、債券、市場研究、證券交易業務、投資管理、私募基金以及私人銀行服務，兼美國國庫債券嘅主要交易商。

2008年9月15號，雷曼兄弟申請破產。

## 史
嚮1844年德國巴伐利亞，23歲嘅亨利雷曼（Henry Lehman）移民去咗美國，首先開咗間士多。等到1847年，佢嘅兄弟都嚟埋美國，創辦咗「雷曼兄弟」。

## 香港
雷曼兄弟香港寫字樓嚮中環國際金融中心2期26字樓。

2008年9月16號，嚮香港交易所，雷曼兄弟已經暫停證券同股票期權市場嘅交易 。

之後發生雷曼迷債事件。

## 參考資料
唐餅

**唐餅**（）係廣東人自己方法做嘅餅，個名係相對西餅而嚟。雞仔餅、合桃酥、老婆餅、嫁女餅、皮蛋酥都係成日見嘅唐餅。

造來賣唐餅嘅舖，叫餅家。又或者茶樓唐餅部。

## 睇埋
*月餅
*西餅
*糕點
籠

**籠**係一個有限嘅空間，用嚟載住啲嘢，或困住啲生勾勾嘅嘢喺裏面唔畀佢走出嚟。籠可以用竹、木、膠、金屬嚟造。籠一定要上鎖，否則就叫冇掩雞籠。

## 生物權利同社會學嘅角度
籠局限住裏邊生物自由活動嘅權利，情況好似監獄。社會學家韋伯曾經講過鐵籠（Iron cage）呢個概念，意思近似。

## 近似類型
* 鳥籠政治
* 籠民
* 老虎籠
* 花籠
* 泥鯭籠
* 雞籠
* 雀籠
* 白鴿籠
* 浸豬籠
* 燈籠
* 蒸籠
* 吊籠
* 舊衣回收籠
縣

**縣**（，口語經常變調成陰上聲jyun2）係行政分區。初時係一國之內，王城以外嘅地方分區，家下多數係一國下第二或者第三層分區。

縣本意係懸，即係掛喺王城以外地方。

## 譯做縣嘅政區
漢字文化圈以外嘅政區，亦會用到「縣」去譯，一般用落共和制嘅國，譬如美國嘅縣。

## 睇埋
*日本都道府縣
平野綾

**平野綾**（，；）係喺日本愛知縣出世嘅女配音員、歌手。血型O型。158cm高。係 SpaceCraft Entertainment 嘅藝人。

## 簡介
因為老豆喺美國做嘢，所以平野綾喺三歲之前都係喺當地生活。

到咗1998年，加入東京兒童劇團。2002年，同吉田有希、伊藤彩華兩個夾做組合Springs。2006年喺Lantis 完成單獨表演並且第一次亮相。高中畢業之後就開始一切正式活動，成為咗一粒注目嘅新星。

之後喺《天使的尾巴》（）以呢個角色第一次登場。把聲相當之柔和。但係喺為《爆旋陀螺G》嘅呢個角色配音時，就可以製造出完全唔一樣嘅聲色。喺2006年3月高中畢業之前一直都維持高中生配音員呢個身份。從2006年4月開始佢嘅大學（玉川大學文學部）生涯。2007年攞到配音員新人獎，第二年再攞到埋主演女演員獎同埋歌唱獎。

平時鍾意睇書同埋搜集器裝飾品。

## 人物
* 喺網上電台節目「」第 19 集傾到結婚呢個話題，主持人鹿野優以問到平野嗰陣時佢回應「冇（呢個諗法）呀，完全唔會諗（結婚），由細個嗰陣時開始就從來都冇諗過。」同埋「結婚嘅話唔係就會俾法律綁住咩 ?」，反映出平野一啲都唔似 19 歲應有嘅冷淡結婚觀念。
* 喺動畫片《涼宮春日的憂鬱》嘅官方 Fans Book 《》嘅訪問之中話「（睇緊春日原作嘅時候）想講『啊、對我嚟講係唔可能嘅（）』（中略）平時嘅我唔係咁有精神（笑）」。
* 同樣都係配音員嘅江里夏係佢喺同一間中學嘅師妹。
* 興趣係結他同睇書，鐘意睇嘅書係宮部美幸嘅《蒲生邸事件》。
* 鍾意食橄欖。
* 鍾意嘅句子係「所謂嘅存在，就係創造自我（）」。
* 放假唔使開工就會瞓足成日。
* 似乎俾柚木涼香講服咗扮到「**既性感又可愛**」咁嘅樣。
* 擅長扮蠟筆小新嘅野原新之助（喺幸運☆星裏面佢所飾演嘅泉此方都有扮過）。

## 參與作品
### 電視劇
**1999年**
* 

### 電視動畫
**2001年**
* 天使的尾巴（）

**2002年**
* 天使特警（）

**2003年**
* 天使的尾巴 Chu！（） 
* 爆旋陀螺G（ミンミン） 

**2004年 **
* B傳說！戰鬥彈珠人（キャラット）
 
**2005年**
* B傳說！戰鬥彈珠人 炎魂（菲蕾斯）
* Canvas2~彩虹色的圖畫（美咲菫）
* 衝鋒21（**姊崎真守**）

**2006年**
* 涼宮春日的憂鬱（**涼宮春日**）
* 地上最強新娘（中慈馬早苗）
* 死亡筆記（**彌海砂**）
* 武裝鍊金（武藤真尋）
* 鍊金三級魔法少女（帕卡娜）
* 校園迷糊大王二學期（笹倉葉子）
* NANA（芹澤蕾拉）
* （芹澤炎夏）
* 銀河天使II（）
* 忍者少女（樒）

**2007年**
* 忍者少女第二季（樒）
* 校園烏托邦 學美向前衝！（衛藤芽生）
* 幸運☆星（**泉此方**）
* 龍鳴（佳娜德）

**2008年**
* 二十面相少女（）
* 楚楚可憐超能少女組（**明石薫**）
* 超時空要塞 Frontier（）

**2010年**
* 寶石寵物 Twinkle☆（佳娜德）

### OVA
* 我永遠的聖誕老人（舞）
* 幸運星（泉此方）

### 劇場版動畫

### 遊戲
* 2006年
** （芹澤炎夏）

* 2007年
** Luminous Arc（）
** Trusty Bell～

* 2008年
** 涼宮春日的約定（涼宮春日）
** 秋之回憶6（箱崎智紗）

### 廣播劇
* 涼宮春日的憂鬱SOS團電台分部（喺關西廣播電台同埋播出）
* 瑪莉亞狂熱〈宮前佳奈子〉

### CD
* 2006年
** Breakthrough
** （涼宮春日的憂鬱）
** （涼宮春日的憂鬱）
** （涼宮春日的憂鬱）
** （涼宮春日的憂鬱）
** 

* 2007年
** （幸運☆星）
** （幸運☆星）
** （幸運☆星）
** （幸運☆星）
** （幸運☆星）
** 
** 
** 

* 2008年
** 
** 

* 2009年
** （涼宮春日的憂鬱）
** （涼宮春日的憂鬱）
** （涼宮春日的並列、直列）（遊戲專輯）
** （涼宮春日的憂鬱網絡廣播主題曲）
** （涼宮春日的約束）（PSP遊戲專輯）
** （涼宮春日的激動）（遊戲專輯）
** 

## 廣告
* （電視演出） 
* 花王 - （電視演出） 
* 日清 - （電視演出） 
* 萬代 - （一般電視／|衛星電視台「」同步播映） 
* 東武百貨店（吊式海報廣告）

## 出面網頁
浸豬籠

**浸豬籠**，係古代嘅一種刑罰，專門對付確定有通奸行為嘅「狗男女」。平時，豬籠係用嚟運送生豬，唔畀隻豬掙扎所以用個豬籠裝住。而浸豬籠係將對狗男女好似豬咁紮起，裝入豬籠，先帶去遊街示眾，再運去河邊，將對狗男女連籠帶人浸死。具體儀式係各處鄉村各處例，冇乜定。

## 文化
香港電視劇有浸豬籠劇情嘅，包括：
* 《天機算》馬浚偉同楊思琦
* 《茶是故鄉濃》麥長青
* 《銀樓金粉》胡定欣同李天翔
* 《情濃大地》陳佩珊，崔嘉寶（浸唔成）
* 《倩女喜相逢》吳若希

## 攷
金牌

**金牌**通常係競技比賽（好似奧運會）裏面獎勵畀第一名嘅獎牌。第二、第三名就分別攞銀牌同銅牌。

除咗體育競技之外，好多學術、藝術比賽，或者係好多機構（好似聯合國教科文組織）都會頒授金牌鼓勵得獎者。

金牌所用物料唔一定係純金，多數都係鍍金。
舊衫回收籠

**舊衫回收籠**，係一個嘅大鐵籠，放嚮街邊行人路，畀街坊將啲唔啱着嘅二手衫褲，免費捐畀慈善機構。舊衫回收籠嘅入口係「有入冇出」，防止畀拾荒者偷嘢。每日慈善機構都派人嚟收籠，運返去中心做舊衫分類，再運去二手市場賣。收入贊助慈善組織嘅營運經費。

舊衫有價，嚮一啲先進國家，舊衫回收市場金額過億。而放個舊衫回收籠嚮街，幾乎等於「無本生利」，發咗達都冇人知。

分類:環境保護
分類:商業
蒸籠

**蒸籠**係煮食架生，用嚟裝食物放嚮滾水上面，利用熱水蒸氣將食物蒸熟。

蒸籠結構分為外圈，內膽同底板三部份。質料以前多數係用竹片，而家摩登廚房嘅蒸籠多數係鋁合金，方便清潔。不過，茶樓酒家都係沿用山貨竹織蒸籠，所謂有傳統風味。

嚮外國，蒸食物都係用合金蒸籠，唔係竹織。

## 睇埋

* 蒸爐
青山

**青山**係青色，即係綠色嘅山咁解，亦可以係：
* 青山 (杯渡)
* 青山禪院
* 青山醫院
* 青山公路
* 青山新市鎮，即係香港屯門新市鎮
* 青山區，有幾個
* 青山 (歌手)，臺灣歌手，原名**張鐵嶽**
* 青山 (東京)
青山 (杯渡)

**青山**（Castle Peak）又叫**屯門山**、**杯渡山**同**聖山**，喺家下香港屯門市中心以西一大山，高583米，好早已有人喺度住，有好耐歷史。山西、南、東南靠海，山北同東同大陸連埋。

青山山勢尖削，所以同西貢區嘅蚺蛇尖同埋釣魚翁夾埋叫「香港三尖」。

英國人將青山作為新界西南一個區嘅名。到後尾想發展青山灣做新市鎮，又轉返做屯門。

## 名
青山之所以叫杯渡山，係因為有杯渡禪師喺南朝時，坐住隻大杯飄洋過海到呢度，響度住過一排，家下山腰上有座青山禪院。而大唐喺隔個海嘅南頭立咗屯門鎮，座山好近係佢，所以亦叫**屯門山**。亦有學者將謂古藉上屯門島，指係屯門山，因為舊時呢度無家下沖積平地，同大陸隔開，係個島來，不過尚有爭議。英國人來香港時，見座山似堡壘，所以英文名就叫Castle Peak，即係堡壘山頂咁解。

青山呢個名因為1960年代響山腳開設嘅精神病院青山醫院而被污名化。

## 地理
沿海方面，山北便係北面係后海灣，過海去到深圳蛇口。西面係龍鼓水道，過海係龍鼓洲、白洲同沙洲。南便過海係赤鱲角同大嶼山。西南係青山灣。

## 史
南漢大寶十二年，即係969年，國王劉鋹將屯門山封為**瑞應山**，重立埋碑，可惜塊碑搵唔返。

## 註
古戈爾普勒斯

**古戈爾普勒斯**（）係指10^{10^{100}} ={10}^\textrm{googol}，就係：

{10}^{\mbox{10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000}}

就係指1之後有Googol（10100）個0。美國數學家愛德華·卡斯納個侄米爾頓·西羅蒂造出Googol一詞，卡斯納之後派生出Googolplex呢個詞。

因為古戈爾重多過已知宇宙中基本粒子嘅數（後者估計係1072到1087之間），而Googolplex嘅零嘅數目係Googol，所以要將Googolplex以十進位寫出嚟或者儲入檔案都係唔可能嘅。

從另一角度睇，假設要將Googolplex用細到睇唔到嘅1 點字型印出黎。TeX排版系統嘅1點字型一個數字佔0.3514598毫米，成個數目字就需要3.5 \cdot 10^{96} 米。已知宇宙嘅直徑係 7.4 \cdot 10^{26} 米。所以成個數嘅長度係宇宙直徑嘅4.7 \cdot 10^{69} 倍。所需時間亦都長到冇可能：如果一秒鐘寫到2個數目字，寫Googolplex出嚟嘅時間係宇宙年齡嘅1.1 \cdot 10^{82}倍。

即使係咁，Googolplex仍然係細過一啲特別定義出嚟嘅巨大數，比如用高德納箭號表示法或者施泰因豪斯-莫澤記法表示嘅數。更簡單啲，可以用比Googolplex細嘅符號數目嚟表示更大嘅數，例如呢個數就比Googolplex大好多：
:9^{9^{9^{9^{9^9}}}}

## 睇埋
*Googol
*Google
*Googleplex
*已知嘅Googolplex + n 嘅質因數（0 ≤ n ≤ 999）
劉鋹

**劉鋹**（鋹讀廠，又讀殘，；），原名**繼興**（），係南漢皇帝。佢係南漢皇帝劉晟大仔，原本封做衛王。乾和十六年（958年），佢老竇過咗身就輪到佢接班，改元大寶。任皇帝期間，出名殘暴，治國無方，成日中意同一個叫「媚豬」嘅波斯女人玩。

廣東話鋹雞個「鋹」，就係由佢而來。劉鋹將至愛嘅鬥雞封侯，人稱「鋹雞」，雞巡遊人人要避，夠威勢。

佢亦喺廣州河南隔山附近（而家海珠區江南大道中）起南漢離宮，留低咗個叫「劉王殿」嘅地名。

根據清朝屈大均起《廣東新語》嘅記載，劉鋹個墓喺韶州治北六里嘅白虎山，因為宋太祖曾經封渠做南越王，所以白虎山又叫做越王山。
GeForce

**GeForce** 係由 NVIDIA 公司開發嘅個人電腦 GPU 牌子。第一款 GeForce 產品係為高邊際利潤（高端）嘅遊戲社群同電腦用家市場設計同開發，但係後來嘅出品擴大咗產品線，覆蓋晒顯示卡市場嘅所有細分市場，由低端、中端至到高端。到 2008年為止，GeForce 嘅設計已經包含咗 10 代。佢嘅直接對手係 AMD 嘅 ATI Radeon 顯示卡系列。

NVIDIA 通常會為一個新嘅系列研發出一個旗艦級嘅產品。然後將佢當中嘅功能（好似核心、記憶體）削減，成為中端或者低端嘅產品。
Googol

**Googol**（**古高爾**，又譯做**古戈爾**）係個自然數：10100，即係數目字 1 之後有 100 個 0。呢個單詞係美國數學家愛德華卡斯納（Edward Kasner）嘅九歲侄米爾頓西羅蒂（Milton Sirotta）喺 1938年創造出嚟嘅。卡斯納喺佢嘅《數學與想象》（Mathematics and the Imagination）呢本書入面寫低咗呢個概念。

Googol 大約等於 70 嘅階乘：70!，佢唯一嘅質因子係 2 同埋 5。喺二進制入面，佢佔據咗 333 個比特大小。

Googol 對數學冇咩特別嘅意義或者有乜嘢特別嘅應用。Kasner 創造呢個詞係為咗勾畫出一個唔可想像咁大嘅數同無窮大之間嘅分别，佢唯一嘅角色係有時俾人用喺嚟教數學。

## 寫 Googol 出嚟
Googol 通常可以好似下面咁寫出嚟：

:1 googol = 10100 = 
10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000

## 同 ''-illion'' 級別嘅數字之間嘅關係
用短級差嚟表示，1個googol 等於10duotrigintillion。

一個 googolplex 係 1 後由 1 googol 咁多個 0 嘅數，或者係 10 嘅 googol 次方：10^{\mbox{googol}} = 10^{10^{100}}。

## 應用
1938年，Googol咁大嘅數重未計到。近年嘅超級電腦已經計到Googol咁大嘅數，例如百位數嘅整數分解已經做到。

手提嘅高效科學計算機亦可以顯示略遜於Googol嘅數目（例如 9.9999999 E+99，代表 9.9999999×1099，或 0.99999999 googol）。而家有啲型號亦可以顯示超過 99 嘅指數。

## 濕碎嘢
* 1 googol係一個比已知宇宙入面所有原子加埋重要大嘅數，宇宙粒子大約估計有 1072到1087個。因為 googol 係googolplex 嘅指數，所以要寫或者儲存一個 googolplex 嘅十進制數都係冇可能嘅，甚至係已知宇宙入面所有嘅材料加工成紙同墨或者磁碟都唔得。

* 已知宇宙的總體積，唔超過 1 googol立方微米。

* 七十個人排隊入場睇演唱會，會有幾多種排列方法呢？比起Googol，都唔少，有成 1.19785717 × 10100，較準確之後嘅數值係七十階乘。

* 如果要畫一個邊長Googol嘅多邊形，咁會比整個已知嘅宇宙重要大 1027 倍，咁將會非常接近圓形，甚至就係普朗克長度。

* 好出名嘅網上搜索引擎Google，原本叫做 googol，以表示佢嘅資料有幾豐富，而家叫做 google 只係因為一張串錯字嘅支票。

* 一 *小Googol* 代表 2100 ≈ 1.267x1030 而一個 *小[[Googolplex]]* 代表 2^{2^{100}} \approx 10^{3.8 \times 10^{29}}

*有人曾經整咗一部要1 Googol咁耐先轉到一圈嘅時鐘。

## Googolplex

一Googolplex等於一個 1 緊接著一Googol個零嘅極大天文數字，另一種表示方法係十嘅Googol次方：
{10}^\mbox{googol} = {10}^。

## 睇埋
* 大數 (數學)
* 大數名
* Googleplex
* Google

## 參考書
* Kasner, Edward & Newman, James Roy *Mathematics and the Imagination* (New York, NY, USA: Simon and Schuster, 1967年; Dover Pubns, April 2001; London: Penguin, 1940年, ISBN 0-486-41703-4).
NV1

**NV1**係NVIDIA第一張3D顯示卡，用咗兩年時間研發，1995年5月推出。當時重未有好似而家Direct3D咁嘅多邊形3D標準，所以nvidia用咗二次方程紋理貼圖作為立體圖形嘅實現方式。佢唔單只擁有完整嘅2D/3D核心，重內置聲音處理核心。呢個聲音處理核心嘅性能有350MIPS，能夠處理簡單嘅立體聲，而呢個核心嘅功能比起好多第一代聲效卡重多咗一個DMA 引擎，可以利用PCI插槽同系統記憶體直接交換數據，避免霸住啲顯示記憶體。至於顯示核心部分，佢第一次用VRAM嚟作為顯示卡嘅記憶體；連接介面方面，NV1 直接支持世嘉Saturn遊戲機手掣同街機掣。

## 失敗之作
之後微軟喺Windows 95制定咗Direct3D多邊形立體標準，雖然NV1嘅二次方程紋理貼圖係出色嘅技術，但係始終唔兼容Direct3D，亦唔支援當時重係好流行嘅GLIDE。當時nvidia同Diamond合作推出嘅Edge 3D（即係NV1）大幅度降低產品嘅價錢，兼送埋世嘉Saturn遊戲機嘅手掣，但係都無濟於事。NV1始終打唔入主流市埸，而電腦廠商亦唔肯用唔兼容Direct3D嘅圖形晶片。為咗節省開支嚟制造Direct3D圖形晶片，nvidia唯有炒咗部分員工。
NV2

**NV2**係由NVIDIA研發，用嚟做世嘉Saturn遊戲機入面嘅晶片，由世嘉（SEGA）資助研發。由於NV1嘅失敗，NVIDIA 陷入財政困難，SEGA急急腳送咗700萬美元嘅訂金，資助NVIDIA開發NV2，作為下一代遊戲機嘅顯示晶片。雖然SEGA發現二次方程紋理貼圖有缺陷，但係NVIDIA始終堅持用呢一種繪圖技術，而唔用多邊形立體技術。與此同時，SEGA亦派工程師到NVIDIA幫手開發NV2，希望可以採用多邊形立體技術。之後SEGA同當時好紅嘅3dfx接洽，企圖將Voodoo Banshee用喺遊戲主機入面。而NEC亦加入咗戰團，最後SEGA採用咗同NEC有關嘅PowerVR顯示核心。

## 失敗之作
NV2係nVidia第二個3D圖形晶片，但係永遠都冇完成研發。當時Direct3D都重未係太流行，NV2嘅二次方程紋理貼圖可以提供好啲嘅性能。所以SEGA最終放棄NV2，而轉同PowerVR合作。但係如果當時nVidia冇SEGA支持，都捱唔到今時今日。
聖山

**聖山**可以係：
*聖山 (香港)，香港宋王臺，有大宋末代皇帝停留。
*青山 (杯渡)，香港屯門，南朝有杯渡禪師逗留
*聖山 (電影)，墨西哥電影
3dfx

**3dfx Interactive**係一間專門制造3D顯示卡同GPU嘅美國電腦硬件公司，喺1994年成立，辦事處喺美國加州聖何塞（San Jose）。佢係呢個領域早期嘅領導者，2000年12月25號畀主要競爭對手Nvidia用7000萬美元現金同埋100萬股票收購咗，而3dfx就喺2002年宣佈結業。

因為3dfx嘅顯示卡製造工序並唔開放，所以導致產品成本過高，攪到佢哋啲產品喺市場上缺乏競爭力，最終搞到公司執笠。

## 歷史

### Voodoo
Voodoo 係 3dfx 嘅第一款 3D 加速晶片，佢並唔係單獨嘅顯示卡，而係一張 3D 子卡，需要配合 2D 顯示卡一齊用。即使佢嘅售價高過同級嘅 RIVA128、I740，Voodoo 當年喺市埸上非常受歡迎。

### Voodoo Rush
3dfx 第一款 2D+3D 顯示卡，可以獨立一張嚟用，但係性能唔係咁好，銷售情況亦都唔好。

### Voodoo II
3dfx 第二款（亦係最後一款）3D 加速晶片，同樣要有 2D 卡配合先至用到。性能勁過 Voodoo 好多，兼且好過同期對手嘅其他晶片，銷量亦都好好，係 3dfx 最好賣嘅晶片。另外佢仲支持 SLI 技術，可以將兩張 Voodoo II 同時使用，速度大大超過咗其他同期嘅晶片，甚至可以同 Voodoo 3 相比。

### Voodoo Banshee
Banshee 係3dfx比較成功嘅顯示卡系列。佢融合咗2D同3D（Voodoo II）顯示核心，兼容性比Rush系列更加好。

### Voodoo 3
3dfx 第一款真正嘅 AGP 2D + 3D 顯示卡晶片（唔似得 Rush 或者 Banshee 咁樣係其他廠商嘅2D晶片同3dfx嘅3D晶片嘅混合體）。性能同同期產品相近，但係就淨係支持 16bit 同 16MB 顯存，而且淨係將接口改做 AGP 2X（亦有 PCI 版本），唔支持 AGP 2X 嘅絕大多數特性，導致性能比較輸蝕。

### Voodoo 4/5
同樣係基於 VSA-100 嘅晶片，唔同嘅係，Voodoo 4 係 VSA-100 單晶片，而 Voodoo 5 係多晶片。喺呢一個系列嘅顯示卡發佈之後冇幾耐，3dfx 就俾 Nvidia 收購左。

### Black Belt
為咗要開發Dreamcast遊戲機，日本世嘉公司曾經同3dfx同NEC兩間唔同嘅公司合作，開發代號分別叫做 Blackbelt（黑帶）同Katana，不過最後世嘉就捨棄咗3dfx而同NEC合作，採用咗Katana嘅設計。

## 衰落
面對Nvidia嘅競爭，3dfx節節敗退。由於Nvidia將顯示卡嘅生產交畀其他廠商製造，自己淨係負責設計顯示核心，所以顯示卡嘅製造成本得以下降。相反3dfx唔肯公開顯示卡嘅生產工序，成本就唔能夠下降，而且產品效能又比Nvidia同級產品差，所以市場佔有率慢慢下降，最後俾昔日嘅對手 Nvidia收購。

## 晶片組一覽


晶片組組件核心速度（MHz）記憶體速度（MHz）記憶體容量連接介面

Voodoo 11 Geometry Unit, 1 Texturing unit (no VGA)75754MB or 6MBPCI
Voodoo Rush v11 Geometry Unit, 1 Texturing Unit, 1 Alliance Semiconductor 2D processor75754MB or 6MBPCI
Voodoo Rush v21 Geometry Unit, 1 Texturing Unit, 1 Cirrus Logic 2D processor80806MBPCI
Voodoo 2 10001 Geometry Unit, 2 Texturing Units90908MB or 12MBPCI
BansheeSingle-Chip (**3D+VGA**)10010016MBAGP 1x/PCI
Voodoo 3 1000Single-Chip1251258MBAGP 2x/PCI
Voodoo 3 2000Single-Chip14314316MBAGP 2x/PCI
Voodoo 3 3000Single-Chip16616616MBAGP 2x/PCI
Voodoo 3 3500Graphics processor, A/V processor18318316MBAGP 2x
Voodoo 4 45001個 VSA-100 核心16616632MBAGP 2x/PCI
Voodoo 5 50002個 VSA-100 核心16616632MB*PCI
Voodoo 5 55002個 VSA-100 核心16616664MB*AGP 2x/PCI
Voodoo 5 60004個 VSA-100 核心166†166†128MB**AGP 2x

* **3D+VGA** - Banshee 之前嘅產品淨係包含一個3D核心（no legacy/VGA）
* †Voodoo5 6000原先係設計成單核心同183MHz顯存時鐘，但係所有樣版喺183MHz只能夠運行一陣間就停止工作。能夠持續工作嘅VooDoo5 6000s都淨係可以喺166MHz時脈下運作，因為咁3dfx決定放棄設計成183MHz嘅打算。
* *由兩粒處理器共享；32MB 有效VRAM。
* **由4粒處理器共享；32MB 有效VRAM。

類:執咗笠嘅公司
## 引述
PowerVR

**PowerVR**係Imagination Technologies 嘅子公司。

喺九十年代後期，佢嘅3D 領域主要競爭對手係3dfx嘅Voodoo系列顯示卡。之後喺ATi 同 nVidia 嘅激烈競爭中沒落。自2002年起，好多電腦遊戲都唔再正式支持PowerVR。

## 實作
### Sega Dreamcast
1998年到2001年間，Sega Dreamcast 遊戲機嘅顯示晶片就係PowerVR2。

## 註
PowerVR 公司已經執咗，過去嘅主體返咗去母公司，PowerVR 以矽智財（SIP）授權販售為主要業務，PowerVR 成為其銷售嘅一項技術，今日輸入 www.PowerVR.com 將直接跳轉 Imagination Technologies 嘅官方網站。

類:執咗笠嘅公司
GPU

**圖形處理器**（**Graphic Processing Unit**，簡寫 **GPU**）係一種專門用嚟處理影像顯示相關運算嘅微處理器。 GPU 係 NVIDIA 公司喺發佈 GeForce 256 圖形處理芯片嗰陣時首先提出嚟概念。呢樣嘢之前，電腦入面處理影像輸出嘅顯示晶片，通常好少俾人睇成為一個獨立嘅運算單元。而對手 ATI 亦都提出 VPU（**Video Processing Unit**）概念。GPU 令到顯示卡減少咗對 CPU 嘅依賴，並且分擔咗部分原本係由 CPU 負責嘅工作，尤其係喺進行緊3D圖形處理嗰陣時，功效就更加明顯。 

GPU 用嘅核心技術有硬體座標轉換與光源（T&L）、立方環境材質貼圖同頂點混合、紋理壓縮同凹凸映射貼圖、雙重紋理四像素256位渲染引擎等等。

現代嘅 GPU 除咗處理圖像，重可以支援各種適合平行運算嘅工作，例如大數據分析、機器學習同深度學習等。喺合適條件下，GPU 處理呢類運算嘅速度可以快過 CPU 超過 10 倍，甚至 100 倍。
T&L

**T&L**（**Transform & lighting**）係坐標轉換和光源。3D 圖形係由複雜嘅坐標轉換同光源運算所組成嘅，喺以前顯示卡重未有T&L 功能嘅時候，坐標處理同光源運行都係由CPU處理嘅，CPU 運算速度越快，遊戲就越流暢。

近呢幾年大部份顯示卡有咗T&L 功能之後，CPU就已經唔使再做呢啲複雜嘅運算，而交畀 GPU 處理。

## '''連結'''
***DiamondViper II Z200 Savage2000 評論**，15-11-1999 http://www.firingsquad.com/hardware/viper2z200/default.asp 
***ATI RAGE FURY MAXX 評論**，04-02-2000 http://www.xbitlabs.com/articles/video/display/ati-furymaxx.html
RIVA 128

**RIVA 128**係由nVidia 開發，以NV3為基礎，於1997年底發布嘅顯示核心。經歷咗NV1 、NV2 嘅失敗之後，NVIDIA 集中力量研發NV3，進攻個人電腦市場。當時適逢微軟發展Direct 3D，所以各家顯示核心廠商亦都準備發展各自各嘅顯示技術標準，例如3dfx嘅GLIDE、PowerVR嘅PowerSGL、ATI 嘅3DCIF。而NVIDIA 就選擇咗支持微軟的Direct 3D 標準，從而有咗後者强大嘅後盾。
## 開始
NV3係一個128bit嘅顯示核心，填充率係100Mpixel/s，並且第一次擁有硬體三角計算引擎，每秒能夠計算出500萬個三角形。Riva 128擁有4MB記憶體，支援AGP 1X接口。Riva 128嘅效能超越咗3dfx嘅Voodoo同ATI嘅Rage Pro，即使畫質一般，但係由於價格低廉，所以成為咗OEM廠商嘅最愛，戴爾電腦同Gateway等電腦廠商喺佢地嘅出品入面都預裝咗Riva 128顯示卡。至於喺零售市埸上，多間顯示卡廠商都推出咗有關嘅產品，唔夠一年，就賣出咗100萬張。半年之後，NVIDIA發布咗Riva 128ZX，擁有8MB記憶體，並且發佈了OpenGL驅動程式。

## 奠定成功
另外，由於NV3支援OpenGL，所以喺QUAKE呢隻當時大熱嘅遊戲入面有唔錯嘅表現。QUAKE因為唔採用GLIDE，令到3dfx嘅GLIDE變得無用武之地，間接令NVIDIA取得優勢。之後，id Software授權其他遊戲廠商使用QUAKE II 嘅引擎。維爾福軟體公司用咗呢個引擎開發出HALF-LIFE 。由於Rive 128 能夠良好支援OpenGL，所以市場佔有率節節上升。3DFX嘅GLIDE係咁嘅情況下逐漸失去優勢，原先只支援GLIDE嘅盜墓者羅拉II同極速快感 III：熱力追緝，都推出咗Direct3D嘅版本，使到所有支援Direct3D嘅顯示卡，都可以好完美咁執行呢啲遊戲。

同一時期NVIDIA 請咗David Kirk 成為佢地公司嘅首席科學家，奠定咗NVIDIA將來嘅成功。
RIVA TNT

**RIVA TNT**（**TNT**係**TwiN Texel** 咁解）係nVidia研發嘅顯示晶片，建基於NV4，被稱為「3dfx 嘅終結者」，喺1998年10月發佈。TwiN Texel 就係有2條32bit像素流水線嘅架構，每條流水線都有1個TMU，每個周期可並行處理兩個像素，所以顯示核心嘅時脈達90MHz 嘅RIVA TNT 填充率能夠達到250M Texels/s；同時佢重第一次擁有24bit深度緩衝，並且有成16MB 記憶體。

## 目標
NVIDIA 當初嘅目標係令RIVA TNT 嘅效能可以達到Voodoo 2 嘅兩倍。但係0.25微米制程重未成熟（RIVA TNT 嘅製造工藝係0.35微米制程），令到佢嘅核心頻率比原先預計嘅低咗好多，得90MHz，雖然都擊敗咗Voodoo 2，但其實係未達到目標嘅。要去到RIVA TNT2 嗰時，效能先至達到Voodoo 2 嘅兩倍。

## 成就同結果
RIVA TNT 係當期時最快嘅顯示核心，好多間顯示卡廠商都加入咗NVIDIA 嘅陣營，包括德國嘅ELSA 同美國嘅Canopus。同一時期NVIDIA 成為咗OpenGL Architecture Review Board（OpenGL ARB）嘅成員。
 
後嚟，NVIDIA 意識到驅動程式嘅重要性，開始為RIVA TNT 寫個全新嘅驅動程式，呢個就係出名嘅「雷管」（Detonator）。
RIVA TNT2

**Riva TNT2**係由NVIDIA 研發，建基於NV5，1999年4月喺德國CeBIT展覽會正式發表。同Voodoo 3相比，佢並唔係一張顯示卡，只係專為DirectX同OpenGL編程設計。由於佢完整支援OpenGL，所以可以用嚟做3D MAX 嘅動畫制作。

NV5用0.25微米制程嚟製造，頻率提高到125Mhz。TNT2比起上一代嘅TNT 引擎有好大嘅進步，用咗第二代單周期多重貼圖運算，硬體設計滿足DirectX 7.0 嘅需要。

之後嘅一啲TNT2 Ultra 更加用到0.22微米制程，頻率進一步提升，完全擊敗3dfx 嘅Voodoo 3。

## 規格
*採用0.25微米制程
*核心頻率：150MHz/183MHz
*記憶體頻率：125MHz/150MHz
*擁有32MB 記憶體
*RamDac頻率：300MHz
*支援最高解像度：2056 x 1536
*支援DirectX 7.0 同OpenGL

## 型號表
***TNT2** - 有啲產品能夠超頻至同Ultra 版本相同嘅頻率，係系列之中比較暢銷嘅產品
***TNT2 Vanta** - 採用NV6 核心，中階嘅簡化版本
***TNT2 Vanta LT** - 針對OEM 市埸，對手係ATI 嘅Rage 128
***TNT2 M64** - 採用NV6核心，屬於低階嘅經濟版本，顯示記憶體頻寬只有64bit，對手係S3 Graphics 嘅Savage 4 Pro
***TNT2 Pro** - 採用NV6核心，0.22微米制程
***TNT2 Ultra** - 最高階產品，當時賣得好貴

以上型號嘅顯示核心喺特性上係完全一樣嘅，只係核心頻率、記憶體頻率同記憶體頻寬上有分別。
GeForce FX

**GeForce FX**（核心代號NV30）係由nVidia 係2002年秋季嘅Comdex展入面發佈。**Geforce FX 5800 Ultra** 係史上第一款支持DDR 2 顯示記憶體嘅顯示卡。佢用咗CineFX 引擎，而且支持CG高級編程語言，亦完全支持微軟嘅Direct 9.0a。NV30 晶片係全新設計過嘅，同NV25得極少相同嘅地方，而晶體管數量更加係上一代嘅兩倍。

核心用TSMC 0.13微米製程嚟製造。同上一代0.15 微米製程相比，新嘅製程可以令電晶體縮細25% 而且快咗25%。

但係由於NV30 結構複雜，導致成品率比較低。而128bit 嘅記憶體頻寬嚴重限制咗佢嘅性能，由於頻率高，所以發熱量亦都好高。一定要用高噪音嘅散熱扇同要霸佔一條PCI 槽，成為產品嘅其中一個缺陷。

最後nVidia 推出咗GeForce FX 5900，改用256bit 記憶體頻寬，比起舊作提升一倍，亦用返技術上較為成熟嘅DDR 記憶體。

## DDR 2記憶體
GeForce 5800 Ultra 第一次用DDR 2 作為記憶體，時脈比DDR 更高，不過功秏亦相應提高，時間延遲亦變得更加嚴重。所以就算用咗新技術，亦都只有128Bit 頻寬，完全唔能夠發揮NV30 應有嘅效能。而對手ATi 嘅Radeon 9700 Pro 雖然係用DDR 嚟做記憶體，但就有256Bit 頻寬，所以效能比GeForce 5800 Ultra 更加高。

## 系列第一張顯示卡 - GeForce FX 5800 Ultra（NV30）規格
*核心電晶體數目：1億2500萬個，比ATi 嘅R300 多咗2500萬個
**制程：130nm
**時脈：500Mhz
**Pixel Shader 流水線：8 x 1條
**Vertex Shader 引擎：6個

*記憶體
**記憶體時脈：1GHz
**支援DDR 2 記憶體
**記憶體頻寬：128Bit架構
*採用AGP 8x 介面
*完全支援Direct 9.0a，支援像素著色引擎Pixel Shader 2.0+ 版本

## 型號表
* GeForce FX 5200（NV34）
* GeForce FX 5200 Ultra（NV34）
* GeForce FX 5500（NV34b）
* GeForce FX 5600（NV31）
* GeForce FX 5600XT（NV31）
* GeForce FX 5700 LE（NV36）
* GeForce FX 5700（NV36）
* GeForce FX 5700 Ultra（NV36）
* GeForce FX 5800（NV30）
* GeForce FX 5800 Ultra（NV30）
* GeForce FX 5900 ZT（NV35）
* GeForce FX 5900 XT（NV35）
* GeForce FX 5900 Ultra（NV35）
* GeForce FX 5950 Ultra（NV35）

## 對手
*ATi Radeon 9 Series
GeForce PCX

**GeForce PCX**係由NVIDIA 推出，喺2004年2月17號 嘅IDF2004 度正式發表。其實GeForce PCX 只係GeForce FX 系列顯示卡配合HSI 橋接晶片而支援PCI-E 介面，樽頸位依然存在，所以有人話GeForce PCX 只係理論上支援PCI-E 介面，而實際上係完全唔能夠發揮PCI-E 介面應有嘅效果。由於用咗HSI 橋接晶片，ATi 就用呢樣野嚟笑nVidia 「有路又駛乜搭橋」。冇幾耐，NVIDIA 推出GeForce 6 系列嘅顯示卡，令到GeForce PCX 成為一件失敗嘅過渡性產品。

## 型號表
*GeForce PCX 4300（NV18）
*GeForce PCX 5300（NV34）- 只係支援64bit 嘅記憶體頻寬，效能渣過GeForce 5200
*GeForce PCX 5750（NV36）
*GeForce PCX 5950（NV38）
超複數

**超複數**係指複數喺抽象代數中嘅引申，以高維度呈現。例如：

*4 維度嘅四元數、tessarines、coquaternions
*8 維度嘅八元數、biquaternions
*16 維度嘅十六元數

普遍格式：

 x = \sum_{k=0}^N a_k x_k 

 x_0 = 1, a_k \in \mathbb{R}
無理數

**無理數**（，符號 \mathbb{I}、\Q'或者\R\setminus\Q），即係唔係有理數嘅實數，唔能夠寫成兩個整數嘅比。若果將佢寫成小數形式，小數點之後嘅數字就會有無限咁多個，而且唔會循環。常見嘅無理數有大部分嘅平方根、<math>\pi</math>同<math>e</math>（其中後兩者同時係超越數）等。無理數嘅另一個特徵係無限長嘅連分數表達式。

**無理數**入面，唔能夠用整係數多項式方程表達嘅數叫做超越數。

傳說中，無理數最早係由畢達哥拉斯學派弟子希伯斯發現。佢用幾何方法證明\sqrt{2}無辦法用整數以及分數嚟表示。而畢達哥拉斯深信任意數都可以用整數同分數嚟表示，唔相信無理數嘅存在。但係佢始終證明唔到\sqrt{2}唔係無理數，後來希伯斯將無理數透露畀外人知道，佢本人因為呢次知識外泄觸犯學派章程而俾人處死，罪名等同於「瀆神」。

## 例子
* 開方：\sqrt{3} = 1.73205080\cdots 
* 對數：\log(3) = 0.47712125\cdots
* 圓周率：\pi = 3.141592653\cdots

## 證明
* 證明 \sqrt{2} 係無理數：先假設佢係有理數，就可以寫做最簡分數
: \sqrt{2} = {P\over Q}
: 2 = {P^2\over Q^2}
: 由於 P,Q 互質，所以 P^2,Q^2 都係互質。因為 2 係整數，所以 Q^2 = 1
: 得到 2 = P^2 而 P 要係整數，但冇整數嘅平方係 2，所以矛盾，即係假設唔成立，所以 \sqrt{2} 係無理數。

## 唔知係咪無理數嘅數
對於非零整數 m 及 n，唔知 m\pi+ne 係唔係無理數。

我哋亦都唔知道 2^e, \pi^e, \pi^\sqrt{2} 或者 歐拉-馬歇羅尼常數 γ 係咪無理數。

## 無理數集嘅特性
無理數集係不可數集（因有理數集係可數而實數集係不可數嘅）。無理數集係一個唔完備嘅拓撲空間，佢係同所有正數數列嘅集拓撲同構嘅，當中嘅同構映射係無理數嘅連分數開展。因而Baire category theorem可以應用喺無數間嘅拓撲空間上。
Core i7

**Core i7** 處理器係英特爾喺2008年推出嘅64位元四核心CPU系列，沿用x86-64指令集，比佢高端嘅有i9同伺服器用嘅Xeon系列，比佢低端嘅有i5、i3同Intel Processor系列（前身係Pentium同Celeron系列）。牌子名方面，唔會再用Duo 或者Quad 呢啲字眼嚟辨別核心數量。

## Nehalem（第一代）
第一代Core i7使用LGA 1156（標準型號）和LGA 1366（旗艦型號），以Nehalem 微架構嚟做基礎。佢支援類似超線程嘅技術，成為四核心嘅處理器，有總共8 個線程。

Core i7 處理器配合嘅晶片組係Intel X58，最勁嘅型號支援三通道DDR 3 記憶體，記憶體控制器會裝埋喺CPU 入面。Core i7 亦支援Turbo Boost 1.0 技術，如果有程式要用比較多嘅處理器資源，處理器嘅頻率可以按步驟提升。呢個功能唔需要作業系統嘅支援，完全由硬體監控。Power Gates 技術方面，核心冇嘢做嗰時可以Close 咗佢。對比起上一代嘅Core 2 Duo，Core i7 嘅核心電阻可以閂埋，電流可以完全唔通過核心。各個處理器核心可以喺唔同嘅頻率同電壓下正常運作。呢啲功能都係由一個單元提供，佔咗大約一百萬個晶體管。

處理器採用模組化設計。好似核心、記憶體控制器、以至I/O介面控制器，都可以用唔同嘅數量配搭。咁樣做可以令到產品更容易針對唔同嘅市場，而每一個模組都可以有獨立嘅電壓，令到粒U 更加慳電。

處理器嘅目標係提升高性能計算同虛擬化性能。所以喺電腦遊戲方面，佢嘅效能提升幅度有限。L2 內存亦都有所減少，每個核心得256KB。L3 內存方面，每一個處理器共享4MB～12MB。

處理器核心嘅電壓同系統記憶體同步。目前，官方會支持DDR3-800 同埋DDR3-1066 規格。至於DDR3-1333，由於處理器只可以接受較低嘅電壓水平，高速嘅記憶體意味住需要較高嘅電壓，所以呢個規格嘅官方支援仍然有待商確。

## 處理器一覽

## 晶片組
X5 系列：
**Intel X58* - 廠商攞到NVIDIA嘅官方授權之後，就可以正式支援SLI 技術。

類:英特爾
類:X86架構
類:微處理器
分裂域

抽象代數入面，一個系數域為 \mathbb{K} 嘅多項式 *P*(*X*) 嘅**分裂域**（**[[根域]]**）係 \mathbb{K} “最細”嘅一個擴域 \mathbb{L} ，使到喺其中 *P* 可以被分解為一次因式 X-r_i 嘅乘積，其中嘅 r_i 係 \mathbb{L} 入面嘅元素。一個 \mathbb{K} 上嘅多項式並唔一定只係有一個分裂域，但係佢所有嘅分裂域都係同構嘅：喺同構意義上，\mathbb{K} 上嘅多項式嘅分裂域係唯一嘅。

## 術語同定義
稱一個系數域為 \mathbb{L} 嘅多項式 *P*(*X*) 係 \mathbb{L} 嘅某個擴域 \mathbb{L} 中**分裂**，if and only if 呢個多項式可以用呢個域入面嘅元素分解（分裂）成最簡單嘅一次因式嘅乘積：
: P = \sum_{i=0}^k a_i X^i = \prod_{i=1}^k (X - r_i)
其中嘅 a_i \in \mathbb{K}，r_i \in \mathbb{L}。換句話講，*P* 嘅根都喺 \mathbb{L} 裏面。

令到 *P* 喺其中分裂嘅擴域 \mathbb{L} 有好多，譬如對於某個得 *P* 分裂嘅 \mathbb{L}，佢任意嘅擴域 \mathbb{L}' 亦都滿足。然而其中入面「最細」嘅域喺同構意義上係獨一無二嘅。所謂嘅「最細」域，係指符合下面條件嘅一個擴域 \mathbb{E} ：
#喺 \mathbb{E} 入面，*P* 可以分解為一次因式嘅乘積；
#喺 \mathbb{E} 嘅任何真子域（唔等於自己）入面， *P* 無任何方法可以好似咁嚟分解。
咁樣啲擴域叫做 *P* 喺 \mathbb{K} 上面嘅**分裂域**。

## 例子
如果 \mathbb{K} 係有理數域 \mathbb{Q}，多項式為 

:*P*(*X*) = *X*3 − 2,

咁樣佢嘅分裂域 \mathbb{L} 可以係喺 \mathbb{Q} 之中加多三次單位根  \omega 同2 嘅立方根而得到嘅擴域：\mathbb{Q}(\omega , \sqrt[3]{2} )。因為呢個時候 *P* 可以寫成：
: P = (X-\sqrt[3]{2})(X-\omega \sqrt[3]{2})(X-\omega^2 \sqrt[3]{2}) 

同一個多項式喺唔同嘅域上嘅分裂域唔一定相同，好似：
*多項式 *x*2 + 1 喺實數域 **R** 上面嘅分裂域係複數域 **C**。
*多項式 *x*2 + 1 喺準有限域 **GF**7 上面嘅分裂域係 **GF**72.

多項式 *x*2 - 1 喺準有限域 **GF**7 上面嘅分裂域係 **GF**7，因為喺其上 *x*2 − 1 = (*x*&nbsp;+&nbsp;1)(*x*&nbsp;−&nbsp;1) 已經分解完。

## 性質
給定多項式 *P*(*X*) 在 \mathbb{K} 上嘅分裂域 \mathbb{E}，假設 \mathbb{E} 入面 *P* 分解為
:P = \prod_{i=1}^k (X - r_i)
咁樣 \mathbb{E} = \mathbb{K}(r_1, r_2, \cdots , r_k)。

對於域 \mathbb{K} 嘅一個代數閉域擴域 \mathbb{A} 同 \mathbb{K} 上嘅一個多項式 *P* ，存在 *P* 喺 \mathbb{K} 上面嘅唯一一個分裂域 \mathbb{L}，使到 \mathbb{K} \subset \mathbb{L} \subset \mathbb{A}。 

對於 \mathbb{K} 嘅一個可分擴張 \mathbb{K}'， \mathbb{K}' 嘅**[[伽羅華閉包]]**係一個分裂域，亦都係 \mathbb{K} 嘅包含 \mathbb{K}' 嘅一個「最細」嘅伽羅華擴張。一個咁樣嘅伽羅華閉包包含咗 \mathbb{K}' 入面任意元素 a 喺 \mathbb{K} 上面嘅極小多項式喺 \mathbb{K} 上嘅分裂域。

## 參考
* Dummit, David S., and Foote, Richard M. (1999). *Abstract Algebra* (2nd ed.). New York: John Wiley & Sons, Inc. ISBN 0-471-36857-1.
* David A. Cox. *Galois Theory* (1st ed.). Wiley-Interscience. ISBN 0-471-43419-1

## 睇埋
* 代數擴張
* 正規擴張
* 極小多項式
* 可分擴張
拉哥斯

**拉哥斯**（；可以讀做  或者 ；）係尼日利亞最多人嘅城市，曾經係首都。佢係非洲第二多人嘅城市（排金沙薩後面）。佢有個拉哥斯湖，南便有拉哥斯島，隔住個大西洋。

拉哥斯都會區嘅人口數字一直有爭議。 喺2006年嘅聯邦人口普查數據中，呢個都會區嘅人口大約係9百萬人。 不過，呢個數字畀拉哥斯州政府質疑，後來佢哋自己公佈咗一個人口數據，估計拉哥斯大都會區嘅人口大約有1千6百萬。每日大概有3,000人或者每年大約110萬人移入拉哥斯地區，所以到2022年為止，拉哥斯嘅實際人口大約係2千8百萬人（2018年大約係2千3百5十萬人）。咁樣睇，拉哥斯可能已經超越咗金沙薩，成為非洲人口最多嘅城市。喺2015年，非官方數據估計「大拉哥斯都會區」嘅人口，大約係2千1百萬，呢個區域仲包括埋周邊嘅奧貢州。 拉哥斯呢個都會區係一個新興嘅跨國巨型城市，位於西非海岸，呢個巨型城市仲包括咗五個主權國家嘅地區，佢哋統稱為阿比讓－拉哥斯走廊。

拉哥斯大學係尼日利亞嘅第一代大學之一。拉哥斯嘅商業區有丁布廣場，以貴族奴隸商人埃芬羅耶·丁布命名。拉哥斯有穆爾塔拉·穆罕默德國際機場，係以前任尼日利亞總統穆爾塔拉·穆罕默德命名，呢個機場係非洲最繁忙嘅機場之一。拉哥斯國家體育場曾經舉辦過多場國際體育比賽，包括1980年非洲國家盃。

## 歷史

## 行政

拉哥斯之前係尼日利亞嘅首都，但而家已經比阿布賈取代咗。阿布賈喺1991年12月12日正式成為尼日利亞嘅首都，雖然搬遷首都嘅決定早喺1976年嘅第6號法案已經作出。拉哥斯仲係拉哥斯州司法高等法院嘅所在地，法院設喺拉哥斯島上一座舊殖民地時期嘅建築物入面。

喺行政方面，拉哥斯唔係一個單一嘅市政府，所以冇一個統一嘅市政管理。拉哥斯都會區嘅地理範圍包括拉哥斯州20個地方政府區中嘅16個。拉哥斯州政府負責整個都會區嘅管理。以前嘅拉哥斯市政府管轄範圍包括拉哥斯島、伊科伊同維多利亞島，以及一啲陸地地區，由拉哥斯市議會（LCC）管理，但喺1976年就解散咗，分成幾個地方政府區（主要係拉哥斯島地方政府區、拉哥斯大陸地方政府區同埃蒂奧薩地方政府區）。

另一方面，拉哥斯市以外嘅陸地地區包括幾個獨立嘅城鎮同聚居地，好似穆辛、伊凱賈同阿蓋蓋。喺1970年代尼日利亞石油繁榮期間，拉哥斯經歷咗人口爆炸、無序嘅經濟增長同大規模嘅鄉村移民。呢啲令到周邊城鎮同聚居地迅速發展，形成咗而家所講嘅「拉哥斯都會區」，又叫「都市拉哥斯」。拉哥斯嘅歷史仲可以喺地方政府區嘅佈局中睇到，呢啲佈局反映咗創造佢哋嘅文化嘅獨特身份。

到咗2006年，拉哥斯周圍嘅都會區已經擴展到拉哥斯州嘅邊界之外，達到咗特大城市嘅規模。呢個更大嘅區域叫做「大都會拉哥斯」或者「拉哥斯特大城市區」，係一個連續建成嘅土地區域，額外面積有，包括拉哥斯州東西邊界附近嘅地方政府區，仲有北邊界之外，延伸到鄰近奧貢州嘅一啲地方政府區。成為大都會拉哥斯一部分嘅奧貢州地方政府區包括奧巴費米奧沃德、薩加穆、伊福、阿多奧多奧塔同埃韋科羅嘅一部分。

而家，「拉哥斯」呢個詞通常指嘅係尼日利亞叫做「都市拉哥斯」嘅城市區域，包括以前拉哥斯市政府管轄嘅島嶼同陸地郊區。拉哥斯州政府負責一啲公共設施，包括道路同交通、電力、水、醫療同教育。都市拉哥斯橫跨拉哥斯州20個地方政府區中嘅16個，包含拉哥斯州大約85%嘅人口，仲有一啲半鄉村地區。拉哥斯有好多高層建築，主宰咗佢嘅天際線。大部分高樓都喺市中心商業區。

## 氣候
拉哥斯屬赤道季風氣候，得乾季同濕季，10月到第二年4月係乾季，5月到9月係濕季。

## 參考

類:尼日利亞城市
類:非洲舊都
八元數

**八元數**係四元數嘅廷伸而且使用符號 \mathbb{O}。

## 史
八元數係喺1843年，John Graves寄畀威廉·盧雲·哈密頓嘅一封信入面第一次提到。後來八元數喺1845年由Arthur Cayley自己一個獨立發表。

Arthur Cayley發表嘅八元數同John Graves寄畀威廉·盧雲·哈密頓嘅信中所提及嘅八元數並冇關係。

## 單元乘法表
八元數可以睇成係透過實數構造而成嘅八維向量空間，佢嘅乘法係由八個單位元素（1, *i*, *j*, *k*, *l*, *m*, *n*, *o*）遵循以下嘅規則而進行嘅：

\begin{matrix}
 i^2=j^2=k^2=l^2=m^2=n^2=o^2=-1\\
 i=jk=lm=on=-kj=-ml=-no\\
 j=ki=ln=mo=-ik=-nl=-om\\
 k=ij=lo=nm=-ji=-ol=-mn\\
 l=mi=nj=ok=-im=-jn=-ko\\
 m=il=oj=kn=-li=-jo=-nk\\
 n=jl=io=mk=-lj=-oi=-km\\
 o=ni=jm=kl=-in=-mj=-lk
\end{matrix}

八元數乘法並唔滿足交換律：

:ij = -ji \neq ji\,

亦都唔滿足結合律：

:(ij)l = -i(jl) \neq i(jl)\,

## 睇埋
*實數
*複數
*四元數
*十六元數
虛數單位

喺數學、物理同埋工程學當中**虛數單位**標記為i\,\!。虛數單位嘅發明傳到實數系統\mathbb{R}\,\!能夠延伸至到複數系統 \mathbb{C}\,\!。延伸嘅主要動機係因為有好多實係數多項式方程式無實數解。例如方程式x^2+1=0\,\!就無實數解。但係假如我哋允許解答為虛數，噉樣呢個方程式以及所有嘅多項式方程式（參閱代數基本定理）就都會有解。

## 定義
虛數單位 i\,\! 定義為二次方程式 x^2 + 1 = 0\,\! 嘅兩個解答中其中一個解答。呢個方程式又可等價表達為
:x^2 =  - 1\,\! 。

由於實數嘅平方絕對唔可能係負數，所以我們假設有咁樣嘅一個數目解答，幫佢設定一個符號 i\,\! 。有一點好重要嘅就係，i\,\! 係一個定義明確 () 嘅數學構造。

實數運算可以延伸至虛數同複數。當計算一個表達式嘅時候，只需要假設 i\,\! 係一個未知數，然後跟住 i\,\! 嘅定義，替代任何 i^2\,\! 嘅出現為  - 1\,\! 。 i\,\! 的更高整數冪數也可以替代為  - i\,\! ，1\,\! ，或 i\,\!，根據下面嘅方程式：
:i^3 = i^2 i = ( - 1) i = - i \,\! ，
:i^4 = i^3 i = ( - i) i = - (i^2) = - ( - 1) = 1 \,\! ，
:i^5 = i^4 i = (1) i = i \,\! 。

一般嚟講有以下嘅公式：
:i^{4n} = 1\,
:i^{4n+1} = i\,
:i^{4n+2} = -1\,
:i^{4n+3} = -i\,
:（n係整數）

## ''i'' 嘅計算
好多實數嘅運算都可以推廣到i，例如指數、對數同埋三角函數。注意，爾尐都係複變函數入面嘅多值函數，使用嘅時候一定要注意揀嘅係黎曼面嘅邊一支，下面衹係列出咗其中一支嘅結果。

一個數嘅ni次方係：
: \!\ x^{ni} = \cos \ln x^n + i \sin \ln x^n.

一個數嘅ni次方根係：
: \!\ \sqrt[ni]{x} = \cos \ln \sqrt[n]{x}-i\sin \ln \sqrt[n]{x}.

以i 為底嘅對數係：
: \log_ix = {{2 \ln x} \over i\pi}.

i 嘅餘弦係一個實數：
: \cos i = \cosh 1 = {{e + 1/e} \over 2} = {{e^2 + 1} \over 2e} \approx 1.54308064.

i 嘅正弦係一個純虛數：
: \sin i = \, i\sinh 1 = {{e - 1/e} \over 2} \, i = {{e^2 - 1} \over 2e} \, i \approx 1.19520119 i.

## 睇埋
*複數
*虛數
超限數

**超限數**係大過晒所有嘅有限數、仍然唔需要定義做絕對無窮嘅基數或者序數。術語「超限」（transfinite）係由康托爾提出，佢希望避免詞語無限（infinite）同嗰啲只不過唔係有限（finite）嘅嗰啲義象有關嘅某啲暗含。

當期時其他作者都好少有呢啲疑惑；依家俾人所接受嘅用法係假定超限基數或者序數係無限嘅，但即使係咁，而家術語「超限」一樣重有人用緊。

對於有限數，有兩種方式考慮超限數，作為基數同作為序數。不似得有限基數同序數咁樣，超限基數同超限序數定義咗唔同類別嘅數。

* 最細嘅超限序數係ω。

* 第一個超限基數係 aleph-0 \aleph_0，整數嘅無限集合嘅勢。如果選擇公理成立，下一個更高嘅基數就係 aleph-1 \aleph_1。如果唔成立，就會出現好多唔可以同 aleph-1 比較並且大過 aleph-0 嘅其他基數。但係喺任何情況之下，點都唔會有基數係大過 aleph-0 並且細過 aleph-1。

連續統假設聲稱係 aleph-0 同連續統（實數嘅集合）嘅勢之間係冇任何中間基數：即係話 aleph-1 係額數集合嘅勢。已經喺數學上証實咗連續統假設係証實唔到係真定係假，咁係由於不完備性嘅影響。

某啲作者，比如 Suppes、Rubin 用術語**超限基數**嚟稱呼戴德金無限集合嘅勢，係可以唔等於無限基數嘅上下文中；即係話係唔假定可數選擇公理成立嘅上下文中。

假設呢個定義係啱，下面四項就係等價嘅：
*\mathbf{m} 係超限基數。就係話有一個戴德金無限集合 *A* 令到 *A* 嘅勢係 \mathbf{m}。
*\mathbf{m}+1 = \mathbf{m}。
*\aleph_0 \leq \mathbf{m}。
*有一個基數 \mathbf{n} 使到 \aleph_0 + \mathbf{n} = \mathbf{m}。

## 引用
*O'Connor, J. J. and E. F. Robertson (1998) , *[[MacTutor History of Mathematics archive]]*.
*Patrick Suppes, "Axiomatic Set Theory", Dover, 1972, ISBN 0-486-61630-4
*Jean E. Rubin, "Set Theory for the Mathematician", Holden-Day (San Francisico, 1967)

## 參考
*Beth 數
*大基數
*Mahlo 基數
*無窮細
無限集合

**無限集合（冇限集合）**係由無限個元素組成嘅集合，亦都叫做**無窮集合（冇窮集合）**。喺集合論入面，集合主要分為有限集合同**無限集合**，有限集合好多嘅性質都係顯而易見嘅，相反，因為無限集合嘅非有限性，所以無限集合嘅一啲基本性質反而變得唔明顯，個別嘅數學家甚至質疑諸如選擇公理等基本公設使用喺無限集合身上係咪重係啱。

喺羅素悖論提出咗之後，一啲較為激進嘅數學哲學家甚至提倡禁止喺數學入面用無限集合嚟挽救第三次數學危機。

無限集合喺數學之中可以講係無處不在，一般常見嘅例子有整數集、有理集等。一般嚟講，無限集合重可以分為可數集同不可數集。
有限集合

數學之中，一個集合被稱為有限集合 if and only if 一個自然數 n 令嗰個集合同集合 {1,2,...,n} 之間存在雙射。例如 -15 到3 之間嘅整數所組成嘅集合，呢個集合有17 個元素，所以佢係有限嘅。所有質數嘅集合都唔係有限嘅。唔係有限嘅集合叫做無限集合。

所有嘅有限集合都係可數嘅，但並唔係所有嘅可數集都係有限嘅。

戴德金定理就係指：當只有唔存在一個該集合同佢嘅任何一個真子集之間嘅雙射嘅集合，嗰個集合先至係有限嘅。亦都即係話如果一個集合嘅基數係自然數，咁呢個集合就係有限嘅。
羅素悖論

（），係由羅素喺1901年提出嘅悖論，係一個關於類嘅內涵問题。

## 羅素悖論
我地通常希望：隨意畀一個性質，滿足嗰個性質嘅所有類可以組成一個類。但係咁樣將會導致悖論：

**羅素悖論**：假設用性質P(x) 嚟表示「x\not\in x」，依家再假設用性質P 嚟確定咗一個類A —— 亦都即係話「A=\{x|x \not\in x\}」。咁而家嘅問題就係： A\in A 係咪成立？首先若果A\in A，咁A就係A 嘅元素，咁樣A 擁有性質P ，由性質P 而知道A\not\in A；其次，若果A\not\in A，亦都即係話A擁有性質P，而A 係由所有具有性質P 嘅類所組成嘅，所以A\in A。

羅素悖論重有一啲更為通俗嘅描述，好似理髮師悖論、書目悖論等等。

羅素悖論喺**類**嘅理論當中通過内涵公理而解決咗。

## 書目悖論
書目悖論同理髮師悖論基本上係一樣。可以話係羅素悖論嘅另一種通俗表達形式。內容係：「一個圖書館要編一本書，內容係『列出晒館入面所有唔列出自己書名嗰啲書個名』。」咁樣作為目錄嘅嗰本書應唔應該列出自己嘅書名呢？

## 睇埋
*公理化數學
*羅素公理體系
*自質字悖論
宮村優子

**宮村 優子**（真名：****，）兵庫縣神戶市出世，日本女配音員、演員，血型O 型。

## 人物介紹
* 暱稱「」，聽講係由喺愛天使傳說入面一齊做嘅野上尤加奈幫佢改嘅。
* 曾經幫卡通片《根性戰隊》嘅主角配音，而且重幫佢嘅中文版唱埋主題曲。佢嗰啲令人O 咀嘅走音廣東話係唔少人心目中留低深刻印象。但其實宮村優子當時喺日本本土都已經好有名氣。
* 代表作有卡通片《名偵探柯南》嘅遠山和葉同《新世紀福音戰士》同嘅明日香。亦都曾經幫韓國電影《火山高校》嘅日文版配音。
* 唔知將耐之前同過漫畫家 *ナカタニ D.* 結婚，由於好多唔知嘅原因，最後閃電離婚收埸。
* 係電影《大逃殺》入面幫可愛嘅解說員姐姐配音。
* 2004年同都係喺 JAE 入面做嘅男演員關隆行再婚。同一年9月1號個女出世。
* 有時都會用番真名**關優子**嘅名義做音響監督（好似《LOVELESS》等）。
* 2006年於「大阪動畫學校」擔任卡通片配音科二年級嘅特別講師。

## 主要參與作品
### 卡通片
;1994年
* 勇者警察（レジーナ）※ 出道嘅第一個作品
;1995年
* 黃金勇者（クリス）
* 十二生肖爆烈戰士（スフレ）
* 愛天使傳說（珠野雛菊）
* 新世紀福音戰士（惣流·明日香·蘭格蕾）
* 外星毛查查（アップル）
;1996年
* VS騎士檸檬汽水&40炎（百匯）
* 妖精狩獵者（井上律子）
;1997年
* 貓狐警探（笹原夏姬）
* CLAMP學園偵探團（大川詠心）
* 妖精狩獵者II（井上律子）
* 烙印勇士（キャスカ）
* 超魔神英雄傳（スズメ）
;1998年
* 星方武俠（エイシャ・クランクラン）
* 南海奇皇（島原海潮）
* 名偵探柯南（遠山和葉）
* 螺絲俠'98（マイラ）(なお、この宮村が登場する話ではエヴァで競演したことのある子安武人が戀人役、立木文彥が父親役で登場する。)
;1999年
* 宇宙戰艦山本洋子（白鳳院綾乃エリザベス）
* 月光假面（山本ナオト（初代））
* 麻辣教師 GTO（水樹ななこ）
;2000年
* 寵物小精靈（アカネ）
* NieA 7（ニア）
;2003年
* 小飛俠阿童木（ミミ）
;2004年
* 舞-HiME（愛莉莎‧西爾斯）

### OVA
* 魔域幽靈（レイレイ）
* 宇宙戰艦山本洋子（白鳳院綾乃エリザベス）
* でたとこプリンセス（ラピス）
* ぼくのマリー（雁狩マリ）
* 綾音ちゃんハイキック!（三井綾音）
* 名偵探柯南 追蹤消失的鑽石！柯南、平次 vs. 基德（遠山和葉）
* 名偵探柯南 16個嫌疑人（遠山和葉）
* 名偵探柯南 柯南、平次與消失的少年（遠山和葉）
* 課本沒教的事（白樺綾）
* VS騎士檸檬汽水&40FRESH（百匯）

### 劇場版動畫
* 新世紀福音戰士各作品（惣流·明日香·蘭格蕾）
* 名偵探柯南 世紀末的魔術師（遠山和葉）
* 名偵探柯南 迷宮的十字路（遠山和葉）
* 名偵探柯南 偵探們的鎮魂歌（遠山和葉）
* 神劍闖江湖 給維新志士的鎮魂歌（高槻朱鷺）
* 新機動戰記 W 高達 無盡的華爾茲（女の子A）

### 遊戲
* お嬢様特急（伊東小麥）
* 王國之心 Re:chain of memories（ラクシーヌ）
* 王國之心 358/2Days（ラクシーヌ）
* 金田一少年事件簿系列遊戲（七瀬美雪）
** 金田一少年事件簿 悲報島 新的慘劇
** 金田一少年事件簿 2 地獄遊園殺人事件
** 金田一少年事件簿 3 青龍傳說殺人事件
* 新紀幻想スペクトラルソウルズII（ヒロ）
* 新世紀福音戰士系列遊戲（惣流·明日香·蘭格蕾）
** 新世紀福音戰士 綾波育成計畫和明日香補完計畫
** 新世紀福音戰士 鋼鐵女友
** 新世紀福音戰士 鋼鐵女友2nd
** 名偵探福音戰士
* 超級機械人大戰系列遊戲（主要為惣流·明日香·蘭格蕾）
** 超級機械人大戰F（グレース・ウリジン、惣流·明日香·蘭格蕾） 
** 超級機械人大戰F完結篇（グレース・ウリジン、惣流·明日香·蘭格蕾） 
** 超級機械人大戰α（惣流·明日香·蘭格蕾） 
** 超級機械人大戰α for Dreamcast（惣流·明日香·蘭格蕾） 
** 超級機械人大戰Scramble Commander（惣流·明日香·蘭格蕾） 
** 超級機械人大戰MX（惣流·明日香·蘭格蕾） 
** 第3次超級機械人大戰α 終焉の銀河へ（惣流·明日香·蘭格蕾） 
** 超級機械人大戰MX 攜帶版（惣流·明日香·蘭格蕾） 
* 街頭霸王 ZERO（春麗）
* 聖魔戰記系列遊戲（ヒロ）
** 聖魔戰記3 イノセントレイジ（カルチャ）
* ソウルエッジ（プレイステーション版）（ソン・ミナ）
* テイルコンチェルト（アリシア・プリス）
* ドキドキプリティリーグ（千堂アリサ）
* ドラッグオンドラグーン（フェアリー）
* バーニングレンジャー（ティリス）
* 機甲戰線REVELLION（菲·馬利尼納）
* ひざの上の同居人～Kitty on your lap～（ミミ）
* ファイアーウーマン纏組（岡田花奈）
* ブラックマトリクス（ミシェット）
* 武藏傳（リキュール）
* ポケットファイター（春麗（チュンリー））
* ポケットラブ（松田由美）
* 舞-HiME 命運之系統樹（アリッサ・シアーズ）
* MARICA 真實的世界（神崎まりか）
* Missing Blue（丹雫瑠羽奈）
* 悠久幻想曲系列遊戲（セリーヌ・ホワイトスノウ）
* 雷弩機兵ガイブレイブ（スカリー）
* リフレインラブ（安井舞美[1&2]、久志原美紀[1のみ]）

## 關連項目
* 日本配音員一覽
絕對零度

**絕對零度**係指熱力學入面溫度嘅理論下限 0&nbsp;K（開爾文），相等於攝氏零下 273.15 度（−273.15℃）。

物體嘅溫度取決於物體內原子同分子嘅動能。根據麥克斯韋-玻爾茲曼分佈，呢啲粒子嘅動能越高，物體嘅溫度就會越高。理論上如果粒子嘅動能已經降低到根據量子力學原則唔可以更低嘅程度，物體就會去到絕對零度，溫度唔能夠再低落去。實驗證明絕對零度其實係永遠都無辦法達到，但係就可以無限逼近；任何物體嘅溫度亦都唔可能低得過絕對零度。

喺絕對零度空間之下，由於粒子完全唔郁（唔振動），所以成個空間都冇熱能量存在，粒子喺呢個空間入面體積就會係零。

喺現實正常嘅環境入面熱能量同埋相關嘅轉換係無處不在，無時無刻都會產生同埋進行活動，而絕對零度偏偏只能夠喺一個由一開始就完全無熱能量存在嘅空間入面先會出現，所以絕對零度只會喺實險室入面先會出現。

只要有空間嘅存在就一定會有熱能量嘅存在，所以即使達成條件而產生出絕對零度，係當中所有物質嘅體積都一定會係零。

## 睇埋
* 溫度
* 熱力學
加法逆元

對於一個數*n*，*n* 同埋佢嘅**加法逆元**（或者叫做**相反數**）相加就係加法單位（即係0）。

對於*n*加法逆元表示係 -*n*。

例：53 嘅加法逆元係-53。-0.9 嘅加法逆元係0.9。

## 一般定義
假設「+」係一個交換性嘅二元運算，即係對於所有x，y，x+y = y+x。若果個集存在一個元素0，使到對於所有x，x+0 = 0+x=x，即係呢個元素係唯一嘅。如果對於一個假定嘅x ，存在一個x' 使得x+x'=x'+x=0，則稱x' 係x 嘅加法逆元。

若果「+」符合結合律（(x+y)+z=x+(y+z)），加法逆元就係唯一嘅。
（反證法：設x 有相異嘅加法逆元）

## 例
* 向量空間：純量乘法-1
* 歐幾理德空間：以原點為中心嘅反演變換
球場

**球場**，傳統粵語叫做**波地**，係用嚟玩打波運動嘅地方，包括：

* 足球場，足球
* 足壘球場，足壘球
* 門球場，門球
* 保齡球場，保齡球
* 桌球場，桌球
* 草地滾球場，草地滾球
* 高球場，高球
* 排球場，排球
* 棒球場，棒球
* 網球場，網球
* 壁球場，壁球
* 欖球場，欖球
* 壘球場，壘球
* 藤球場，藤球
* 籃球場，籃球
* 手球場，手球
* 木球場，木球
* 乒乓球場，乒乓球
* 回力球場，回力球
* 地擲球場，地擲球
* 曲棍球場，曲棍球
* 羽毛球場，羽毛球

## 相關意思
*香港中環舊時有笪地方叫「打波地」，係打木球嘅場地。
*皆因「波」喺粵語其中一個意思係𢆡，所以坊間俚語會用「波地」比喻女人嘅身材。
謝爾曼質數

一個數 p 本身已經係質數，若果 2p+1 亦都係質數嘅話，咁我哋就會定義 p 係**謝爾曼質數**。

索菲·謝爾曼證明咗費馬最後定理對於呢類質數嚟講係真實同可靠嘅。而且如果 x, y, z 都係整數嘅話，咁喺 x^p + y^p = z^p 呢條式入面，一定有一項可以俾 p 整除到。

究竟係咪存在無限個謝爾曼質數呢個問題仍然係屬於猜想。

由1 至到10000 總共有190 個謝爾曼質數（）：

去到2005年1月為止，最大嘅幾個謝爾曼數係：

## 特性
謝爾曼質數永遠唔會以7 為個位數。下面就係證明：

:反證法：假設存在個位數係 7 嘅質數 *p*，將佢表達成 *p*=10*k*+7。根據謝爾曼質數嘅性質，2p+1 亦都會係質數，但係 2p+1=2(10k+7)+1=20k+15=5(4k+3)，2p+1 可以俾5 整除，係一個合成數，所以有所矛盾。

## 同梅森數嘅關係
若果p > 3，p \equiv 3 \pmod{4}，而且p 又係謝爾曼質數，咁 2p+1 就係梅森數M_p 嘅因數。

## 出現頻率
1922年，哈代同Littlewood 發表咗以下呢一條用嚟計算謝爾曼質數頻率嘅公式：

::{2Cx \over ln^2(x) } 

:而且 C \approx 0,6601618158，咁C 就係孿生質數常數。

## 坎寧安鏈
數列 {p, 2p + 1, 2(2p + 1) + 1, ...} 嘅索非熱爾曼質數稱為第一類坎寧安鏈。除咗頭同尾之外，呢個數列入面嘅項都會同時係謝爾曼質數同安全質數。

## 睇埋
*安全質數
安全質數

**安全質數**係指滿足 2*p* + 1 形式嘅一種數，係以上呢一條式入面 *p* 都係質數。（相反，質數*p* 叫做謝爾曼質數。）

頭幾大個安全質數係：

5、7、11、23、47、59、83、107、167、179、227、263、347、359、383、467、479、503、563、587、719、839、863、887、983、1019、1187、1283、1307、1319、1367、1439、1487、1523、1619、1823、1907、2027、2039、2063、2099、2207、2447、2459、2579

之所以叫佢哋做「安全」質數，係因為佢哋係加密算法當中嘅運用好容易令人理解：任何一個細過 1050 嘅質數都唔係真正安全嘅，因為對於任何一部有適合相關計法嘅計數機都夠能係短時間內判斷出佢嘅質數性，但係呢啲稍為細啲嘅安全質數喺加密算法原理嘅教學入面仍然相當有用。 

不過，而家對於安全質數重未有好似對費馬質數同梅森質數一樣咁特別嘅素性檢測方法。

除咗 5 之外就冇既係費馬質數又係安全素數嘅數。一個給定嘅費馬質數 *F*，一個小小嘅運算就可以証明（*F*－1）/ 2 係 2 嘅幂。

除咗 7 之外就冇既係梅森質數又係安全質數嘅數。呢個証明有啲麻煩，不過仍然係基础代數嘅範疇內：*p* 一定要係質數，2*p* - 1 先至有可能係質數，咁樣 ((2*p* - 1) - 1) /2 = 2*p* - 1 - 1 係個梅森數，所以只有當 *p*＝3 嗰陣時 *p*－1 先至係質數，呢個時候 23-1=7。

第一類坎寧安鏈入面所有嘅數除咗最後一個之外其他全部都係謝爾曼質數，除咗第一個之外其他全部都係安全質數，如果安全質數係以7 嚟做結尾，咁樣佢就具有 10*n*+7 嘅形式。

## 睇埋
* 謝爾曼質數
交州

**交州**（）係華夏南方一個州，建於大漢末期。管地時大時細，喺嶺南地方。

## 史
### 大漢
永和六年（141年），交阯太守周敞要求立州，不過朝延傾過唔畀，周敞做咗交阯刺史。

建安八年（202年）立，交阯刺史張津同交阯太守士燮向皇帝劉協要求立州，皇帝准，叫交州，張津做咗州牧。交州個名就係由交阯來。交州管七郡五十六縣，即係南海郡、蒼悟郡、鬱林郡、合浦郡、交趾郡、九真郡同埋日南郡。

未立交州之前交阯刺史治喺羸𨻻縣，元封五年（公元前106年）搬到蒼梧廣信縣。建安八年立州都喺廣信縣，建安十五年（210年），孫權派兵入主交州，移州治到番禺縣。

### 吳國
吳國黃武五年（226年），拆咗南海、蒼梧、鬱林三郡出來，另立廣州。交州淨返交阯、日南、九真、合浦四郡。之不過，無耐又併返入交州。赤烏五年，置返珠崖郡。到咗永安七年，三郡又劃返做廣州。孫皓做皇帝時，交州立多三郡，即係新昌、武平同九德。

### 蜀國
蜀國任李恢做建寧太守，領埋交州刺史。

### 大晉
大晉平蜀，用蜀國建寧太守霍弋領交州。平吳後，將珠崖郡撥入合浦。

## 注
規矩數

**規矩數**（又叫做**可造數**）係指可以用尺規作圖方式作出嚟嘅實數。喺已經提供咗單位長度嘅情形下，若果可以用尺規作圖嘅方式作出長度係 a 嘅線段，咁 a 就係規矩數。規矩數嘅「規」同「矩」分別係指圓規同直尺，兩個尺規作圖嘅重要元素。

## 同尺規作圖嘅關係
利用尺規作圖可以將二線段嘅長度進行四則運算，亦都可以求出一線段長度嘅平方根，所以符合以下任何一個條件嘅都係規矩數。

*整數
*所有有理數
*規矩數 a 嘅平方根\sqrt[]{a}、四次方根\sqrt[4]{a}、八次方根\sqrt[8]{a}...等2^{n}次方根
*規矩數相加、相減、相乘、相除（除數唔可以係 0）嘅結果

如  3 、\frac{5}{2}、\sqrt[]{3}、\sqrt[4]{7}、\frac{\sqrt{3+\sqrt{5}}}{2} 都係規矩數。而 \sqrt[3]{2}、圓周率 π 、e 都唔係規矩數。

因為兩個規矩數喺相加、減、乘或者除之後都依然係規矩數，即係規矩數對呢啲計法係閉合嘅；轉用近世代數嘅術語，佢係一個域。

## 同整係數方程嘅關係
規矩數一定係代數數（係一個整係數代數方程嘅解），以呢個解作為佢嘅解嘅最細多項式佢嘅次方係2^{n}。

呢個條件係規矩數成立嘅必要條件。所以若果一個數係超越數（唔係代數數），或者一個數佢對應嘅最小多項式係三次、五次，呢個數一定唔係規矩數。
剎那

**剎那**表示極之短嘅時間，大概係相機快門百分之一秒嘅速度，源自梵文 **ksana**（**क्षण**）。

印度《僧祇律》記載：「剎那者為一念，二十念為一瞬，二十瞬為一彈指，二十彈指為一羅預，二十羅預為一須臾，一日一夜為三十須臾。」意思係廿四個鐘頭有四百八十萬剎那，廿四萬瞬，萬二彈指，卅須臾。由此可以推斷出一剎那大約爲五十五分之一秒，卽千分之十八秒。

又據《大毘婆沙論》，一日一夜有卅牟呼栗多，九百臘縛，五萬四怛剎那，六百四十八萬剎那、一剎那嘅長度大概係七十五分之一，約千分之十三秒。

再根據唐玄奘《大唐西域記》卷二：

*120 剎那 = 1 坦剎那（तत्क्षणम् tatksana）
*60 坦剎那 = 1 臘縛（लव lava）
*30 臘縛 = 1 牟呼栗多（मुर्हुर्तर murhutar）
*5 牟呼栗多 = 1 時（大時，कल kala）
*6 時 = 1 晝夜（即1日）。

## 公制換算
*1 剎那 = 1 / 75 秒 = 13.33 毫秒 = 0.01333333......秒。（據《大毘婆沙論》）
*1 剎那＝ 1 / 55 秒 = 18.18 毫秒= 0.018181818…….秒（據《俱舍論》）
*1 坦剎那 = 1.6 秒
*1 臘縛 = 96 秒
*1 牟呼栗多 = 2880 秒 = 48 分鐘
*1 大時 = 14400 秒 = 240 分鐘 = 4 個鐘
*1 須臾＝2880 秒 = 48 分鐘
*1 彈指＝7.2 秒
*1 瞬＝0.36 秒

佛教經典《仁王經》中提到：「一彈指六十剎那，一剎那九百生滅」，假設每秒可以彈指四次(經實測:一般人最慢一秒可以拍手彈指三次,最快六到五次)，計到事相嘅生成消滅率為每秒鐘 216,000 次，或說每次生滅大約4.6 微秒；同目前科技所能夠達到嘅飛秒時間尺度相比，或者同物理理論上真空漲落嘅時間尺度相比，都算係相當之大嘅。有啲佛教界人士認為《仁王經》嘅講法係釋迦牟尼嘅「方便說」，而唔係「真實說」。

## 睇埋
*時間
無量大數

**無量大數**係古印度計數單位之中最大嘅數值，即係**冇得再大**咁解，指數記數法：1068。

亦有另一個計法係，**無量**指1068，**大數**指1072。

無量大數又可以再細分為無量、十無量、百無量、千無量、大數、十大數、百大數、千大數。

元代朱世傑嘅《算學啓蒙》第一次記載無量大數。無量數不可思議（10120） 嘅萬萬倍 10128。

日本《塵劫記》一書自寬永8 年出版後第一次記載無量大數。

## 睇埋
*大數

## 參考資料
*無量大数の彼方へ
*佛經中的數字大搜集
田中麗奈

**田中麗奈**（，）係日本電影女演員，1995年以廣告演員身份出道，1998年第一次參與電影《激浪青春》嘅演出就囊括晒當年嘅新人獎項，一炮而紅。喺私立西日本短期大學嘅附屬高中畢業。

## 個人簡介
* 星座：雙子座
* 身高：157cm
* 血型：A 型

## 演出作品
### 電影
* 《》（激浪青春，1998年），擔任主演，飾演篠村悦子。
* 《》（麻辣教師，1999年），擔任主演，飾演桂木綾乃。
* 《》（初戀，2000年），擔任主演，飾演會田聰夏。
* 《》（嘈雜下北澤，2000年）擔任主演，飾演令子。
* 《》（長跑，2000年）
* 《》（東京金盞花，2001年），擔任主演，飾演酒井惠里子（）。
* 《》（2002年），擔任主演。
* 《》（2003年），飾演南鄉杏子。
* 《》（藥房女孩，2004年），擔任主演，飾演大林惠子。
* 《》（日出前向青春告別，2004年），飾演真紀。
* 《》（忍者小精靈，2004年），飾演綠（三葉健一的女友）。
* 《》（Racing Stripes，熱鬥小斑馬，2005年），擔任「」（小斑馬）的日文版配音。
* 《》（2005年），飾演芹澤明日香。
* 《》（2005年），飾演中禪寺敦子。
* 《》（2005年），飾演小原久美子。
* 《》（神遊情人，2006年），飾演シャオディエ／青醍子（兩個角色）。此片為日本與台灣合作攝製。
* 《》（日光女孩黑夜男孩，2006年），飾演本間ミチル。
* 《》（2007年），飾演貓娘。
* 《》（2007年），飾演石川七波。
* 《》（我和尋回犬的十個約定，2008年），飾演齊藤あかり。
* 《》（2008年），飾演磯村野江。
* 《》（2008年），飾演鏑木明日香。
* 《》（2008年），飾演貓娘。
* 《FLOWERS -フラワーズ-》（2010年），飾演翠。
* 《》（2010年），飾演トモコ。
* 《》（2011年），飾演六条御息所。
* 《》（2011年），飾演神埼芳江。
* 《》（2012年），飾演森川みのり。
* 《》（2012年），飾演金森登紀子。
* 《》（2012年），飾演棚橋咲月。

### 網上電影
* 《》（愛情三部曲，2000年11月至2001年3月間陸續公開）
** 第一部 《》，飾演草野美穂。
** 第二部 《》（海浪），飾演畠中菫（，「畠」字發音同「田」）。
** 第三部 《》（叉燒麵），飾演古賀直子。

### 電視劇
* 《Over Time》（OVER TIME～三十拉警報，第5～7 集，1999年）
* 《愛在左，情在右》（1999年），中日合作嘅電視劇，擔任主角，飾演美顔。
* 《我的野蠻女友》（2007年），擔任主角，飾演高見凜子。
*《派遣奧斯卡》（2009年），擔任主演，飾演三沢勝子。
*《世界奇妙物語 20周年 秋 人氣作家競演編 「はじめの一歩」》（2010年），飾演坂本みさき。
*  新參者SP《赤い指》，擔任配角，飾演金森登紀子
*《，》（2011年），飾演石嶺美香。
*《》（2012年），飾演由良御前。
*《》（2012年）
*《 》第一回 （2012年）

### 舞台劇
*《》（回憶 撲克牌，2008年），擔任主演，飾演英子。
*《》（送行者：禮儀師的樂章，2010年），飾演小林美香。

## 得獎紀錄
* 《激浪青春》（1998年）
** 第8屆日本電影職業獎（）女主角獎。
** 第8屆東京運動電影獎（）新人獎。
** 第22屆日本學院獎（）新人演員獎。
** 第8屆日本電影評論家獎（）新人獎。
** 第41屆藍帶獎（）新人獎。
** 第36屆金箭獎（）電影新人獎。
** 第53屆每日電影協會（）運動日本大獎賽新人獎（）
** 第24屆大大阪電影祭（）最佳新人獎。
** 第72屆電影半月刊十大排行（）新人女演員獎。
** 第20屆橫濱電影祭（）新人女演員獎。
** 第23屆報知電影獎（）最優秀新人獎。
** 第22屆山路文子電影獎（）新人女演員獎。
* 《初戀》（2000年）
** 第10屆日本電影職業獎（）女主角獎。
** 第24屆日本學院獎（）新人演員獎。
** 第14屆DVD與錄影帶資料獎（）最佳演員獎。
* 《東京金盞花》（2001年）
** 第16屆高崎電影祭（）最優秀女主角獎。
* 2007年 『廣告批評』 CM主演女優賞（大塚製薬 SOYJOY）
* 2008年 第48回ACC CM FESTIVAL演技賞（大塚製薬 SOYJOY）
* 2009年 第17回大韓民國文化藝能大賞 海外特別賞

類:日本女演員
介錯

**介錯**係指喺日本切腹儀式之中幫切腹自殺嗰個人斬頭，令到佢快啲埋單，唔使再受痛苦嘅折磨。

由於切腹嘅過程太過痛苦，所以好多時候切腹者都會揾一個佢信得過嘅人嚟幫佢「介錯」。咁對於俾人叫嚟幫手介錯嗰個人嚟講係一件相當光榮嘅事。一般嚟講切腹者會揾一個自己最親密嘅好朋友、屋企人、兄弟或者係劍道高超嘅人嚟執行介錯。

## 扇子切（扇腹）
去到江戶時代，切腹就慢慢演變成有名無實嘅儀式。為咗避免切腹者太過痛苦，好多時候用嚟切腹嘅武士刀都會換咗做把扇或者木刀，切腹者用佢係肚上面係咁意劃一下，介錯嗰下刀就已經斬咗落嚟，咁樣嘅「切腹」只係得個名，實際上同俾人斬頭冇乜分別，咁樣就係所謂嘅「扇子切（扇腹）」。

## 睇埋
*公儀介錯人
*子連狼
不可思議

**不可思議**係佛教術語，係指佛嘅智慧同埋神通。另外亦都可以理解成一個數字單位。

元代朱世傑『算學啓蒙』第一次記載不可思議呢個單位。無量數係那由他（10112）嘅萬萬倍（10120）。

日本《塵劫記》一書自寬永8 年出版後第一次記載無量大數。

## 睇埋
*大數

## 攷
*無量大数の彼方へ
*佛經中的數字大搜集
陳濟棠

**陳濟棠**（），字**伯南**，（原廣東）廉州防城人，係中華民國一級上將。1929-1936年主政廣東，嗰陣俾人叫做**南天王**。佢參與過護法運動、護國運動同討伐陳炯明嘅仗。1954年喺臺北病死。

廣州好多重要嘅市政建設都有佢份，好似中山紀念堂、海珠橋、中山大學五山新校舍、愛群大廈、珠海書院；嗰個時期畀稱為廣州嘅黃金時代，老一脫廣州人、廣東人提返起都會懷戀嗰段時光。廣州嘅工商業同埋市政建設喺呢段時間成績卓著，廣州現代化嘅基礎就係呢陣時整好嘅。

## 參考

## 出面網頁
中山紀念堂 (廣州)

**中山紀念堂**係廣州一座地標，起嚟紀念中華民國嘅國父孫文。紀念堂位於越秀區東風中路259號，喺廣州市嘅中軸綫上面，背住越秀山，前面有廣州市人民政府，隔籬有廣東省人民政府。

## 歷史
1929年開始起，1931年起好；建築師係呂彥直。

而家中山紀念堂係廣東省同廣州市主要會議同文藝表演場地之一。

## 建築
中山紀念堂係一座八角形宮殿式建築，前面有五米高嘅孫文銅像。

## 出面網頁
*中山紀念堂官方網站

類:廣州旅遊景點
蚌碰站

**蚌碰站**（，），係泰國曼谷BTS素坤逸綫嘅一個站。喺素坤逸路同億甲咪路嘅街口，附近有高級百貨公司安寶蓮（*Emporium*）。